
BARCO Dl MARINA HULANDES, VAN SPEIJK A SCAPA 9 NAUFRAGO 

We don’t just say it... Phone: (297) 582-7252 

We Guarantee it! E-maii: insec@setarnet.aw 



PERSONAL di Zr. Ms. Van Speijk diasabra ultimo, a logra na 
scapa naufrago for di un boto Panameño, cu tabata nabega den 
Mar Caribe. Tabata un avion di patruya di Guardacosta di Caribe 
Hulandes, a descubri e barco aki e anochi anterior. 

Zr.Ms. Van Speijk cu tabata den becindario, a dicidi di cambia di 
rumbo pa bay controla e barco aki, cu tabata haci awa y tabata 
zink. 

Net e momento ey e barco tabata na candela y e barco no tabata 
manehable mas. E 9 miembronan di tripulacion (6 Venezolano, 2 
Colombiano y 1 Dominicano) a dicidi di bula na awa. Cu asisten- 
cia di e NH-90 helicopter y botonas mas chiquito di Van Speijk a 
logra saca e naufragonan aki for di awa y por a salba nan y asina 
pone nan abordo di Van Speijk, cu a percura pa nan cuido tambe. 

E barco aki den e anochi a zink, pero cu esey Van Speijk a tuma 
nota cu e barco aki lo no borma ningun peliger, pa despues entrega 
e naufragonan aki na Aruba, unda e autoridad local lo sigui cu e 
investigacion. Ta ser sospecha cu e barco aki, tabata transporta 
droga, pero como cu el a kima no por a confirma esaki. 

Maske cu te ainda Director di Arubus Teo Croes no a topa cu Minister Chris Romero 

Ya caba ta papia di un 
restructuracion di tarifanan 

Sin participacion di gerencia di Arubus 



DIRECTOR di Arubus, Teo Croes 
no sa nada di intencion di Minister 
Chris Romero pa baha tarifa di bus. 
Te cu awe, ainda e mandatario no a 
reuni cu Director di Arubus, pero si a 
topa cu e trahadornan di e compania 
di transporte publico. 

Si Teo Croes tambe a tuma nota di 
intencion di Minister Chris Romero, 
pero esaki no a ser discuti ainda su 
persona. 

E Hunta Comisario lo bin cu un plan 
pa restructura e tarifanan. 

E tarifanan existente ta varia p.e. 
Arubus tin tarifa di 3 florin, esun di 
2 florin pa biahe y 4.50, cu ta conta 
solamente pa turista. Mientras pa 
pueblo a introduci e Smartcard y asi- 
na tin e beneficio pa paga menos. 
Segun Tico Croes, e Minister a insti- 
tui un comision cu mester traha riba 
un plan nobo di tarifa, pero den esey 
e no tin mucho informacion. 

Si lo bin un subsidio adicional, tam- 
poco ta conoci, pero p’e perdida cu 
tin sigur mester cubri esaki. 

Eor di 1998 Arubus a bin ta haya 4 
miyon florin pa aña, y aworaki Gobi- 
erno a duna adicional subsidia pa cu- 
bri gastonan aki aya, maske cu esaki 
a causa Arubus hopi problema, paso- 
bra e gastonan a sigui aumenta. 
Consecuentemente Arubus no por 


cumpli cu su obligacion financiero pa 
paga e.o. Belasting, unda tin un debe 
basta grandi. 

Arubus a pidi Gobierno pa core- 
gi esaki, dor di duna Arubus mas 
subsidio, pa cual a bin cu varios 
plan, cu nunca a wordo ehecu- 
ta. Consecuentemente Arubus a 
keda cay den mas debe, segun Teo 
Croes. 

Eor di 2012 Arubus a tuma nota cu su 
entradanan a cay considerablemente, 
e.o. debi n’e taxi-piratanan mas hopi 
factor. E busnan O y T cu tambe ta 
recoge pasaheronan, unda esaki sigur 
afecta entrada di Arubus. 

Arubus no por biba sin e subsidio 


di Gobierno. Mester cuminsa na au- 
menta e fluho di pasahero, mientras 
di otro banda mester baha gasto. 

Tur parti di mundo, segun Teo Croes, 
un compania di transporte ta hiba 
Perdida, cu ta motibo cu nan mes- 
ter wordo subsidia. Na Corsou p.e. 
nan ta haya 9.3 miyon florin pa aña. 
Atrobe si Gobierno kier ta mas so- 
cial, di otro banda Gobierno mester 
aumenta su contribucion financiero 
pa transporte publico. 

Proximamente Teo Croes ta spera di 
sinta cu Minister Chris Romero pa 
wak con lo ehecuta e plannan cu nan 
tin. E.o. si lo bin restructuracion di e 
tarifanan of no. 

Minister Glenbert Croes a anuncia 

Ta pone un fin 
na e tolerancia 
di ilegalidad di e 
ultimo 8 añanan 


UN punto importante cu Minister 
Glenbert Croes a papia riba dje den 
e Conferencia di Prensa di Gobierno 
di dialuna mainta, ta e asunto di ile- 
galidad laboral tumando luga den e 
instalacion di e refineria. 

E mandatario ta admiti cu esaki ta 
algo cu e Gobierno di 2 luna a ricibi 
hopi critica riba dje. P’esey e ta un 
punto cu el a trece dilanti den reunion 
di Conseho di Minister siman pasa 
un proposicion pa bini cu un forma 
di control pa evita ilegalidad, manera 
ta wordo bisa ta tumando luga den 
instalacionnan di e refineria. 

Gobierno den su reunion di siman 
pasa a aproba e “Toezicht en hand- 
havings beleid” di Arbeidsinspectie. 
“Inspeccion di Laboral mester tin e 
autoridad di supervisa y controla tur 
loke ta pasando rond di Aruba. Ley- 
nan cu a wordo cambia 2013 a duna 
of a haci cu e herment aki por bini 
cune.” Pero esaki, el a sigui splica, 
nunca a wordo aproba sino te siman 
pasa. Esaki tabata algo cu Directie 
Arbeid en Onderzoek a bisa cu mes- 
ter bini mas lihe posibel. 

E herment aki ta permiti pa controla 
cu doñonan di trabou ta cumpli cu 
nan responsabilidad y debernan pa 
cu trahadonan pa loke ta e aspecto 


laboral. Ar- 
beidsinspectie 
por ehempel 
ta bay controla 
cuanto ora ta 
pone e traha- 
donan traha, 
si tin overtime 
ta chek si esaki 
ta wordo paga de- 
bidamente, si ta 
cumpli cu pago di 
salario minimo. 


E ultimo punto aki ta hopi impor- 
tante, pasobra rond Aruba ta tende 
cu hopi doño di trabou ta paga me- 
nos cu e salario minimo. Pero awor 
cu e autoridad di Arbeidsinspectie a 
wordo aproba, nan lo por haci e con- 
trolnan necesario. 

Un otro tarea di Arbeidsinspectie ta 
pa controla Uitzendbureau-nan, cual 
ta algo cu e mandatario kier mira 
wordo elimina of adapta. E motibo 
ta cu tin hopi keho di abuso cu ta 
wordo haci cu trahadonan cu empleo 
temporal. 

Lo controla si trahadonan ta haya 
e dianan di vakantie cu ley ta exigi. 
Otro aspecto cu e mandatario kier 
pa e Inspeccion di Laboral concen- 
tra riba dje cu e comerciantenan no 



ta tuma mucha den servicio. “Mester 
evita “kinderarbeid”. Otro cos ta e 
hobennan cu ta yuda na supermerca- 
do, pero tur esaki mester wordo bon 
analisa y maneha. 

Tambe basa riba criticanan cu el 
a bin ta scuchando, el a instrui Ar- 
beidsinspectie pa controla tur sector, 
incluyendo esun di refineria mirando 
cu tin hopi hende ta drenta Aruba 
como turista, pero loke nan ta haci 
den e refineria ta traha, y violando 
asina e meta di e meta di e bishita. 
E mandatario a bisa cu e ta anuncia 
cu lo bin cambio y e companianan 
di construccion tin chens pa drecha 
e situacion of e operacionnan ilegal 
aki. E meta ta contratista y traha- 
donan local prome. Den esaki lo bay 
haci un anuncio pronto di e maneho 
nobo, poniendo un fin na e ilegalidad 
cu a wordo tolera e ultimo 8 añanan. 

Pagamento digital lo suavisa 
transaccionnan financiero, segun 
encuesta di Banco Central di Aruba 


RECIENTEMENTE Banco Central di Aruba 
(BCA) a conclui su encuesta den cuadra di ‘Isla In- 
novativo’, unda a haci varios pregunta na mas cu 150 
ehecutivonan di diferente sectornan riba innovacion 
den nos economia. Anteriormente a publica e resulta- 
donan riba crecemiento competitivo, y awor BCA ta 
enfoca riba e resultadonan pa cu transaccionnan fi- 
nanciero. E resultadonan ta mustra cu innovacion ta 
esencial pa mehora productividad y desaroyo econom- 
ico di nos isla. 

Segun e encuesta casi tur compania (95%) tin un 
cuenta di deposito na un banco local. Sin embargo, 
menos cu mitad di e negoshinan (48%) a informa di 
tin un cuenta di seguro of un cuenta di prestamo local 
(35%). Alabes mayoria di e companianan local (57%) 
a indica cu e ta sumamente dificil pa haya acceso na 
capital financiero notabel ta cu inclusion financiero di 
empresanan chikito y nobo ta keda un reto pa desar- 
oyo economico. 

Ademas, solamente I den cada 4 empresa ta experencia 
transaccionnan financiero sin friccion y di forma efi- 
ciente. Mientras 40% di e ehecutivonan ta considera 
pagonan inter-bancario facil, menos cu un tercer parti 
ta indica cu haci y ricibi pagonan como algo facil. Un 
averahe di 21 % di negoshinan ta haci uzo di pagamen- 
to digital, y un 8% ta propietario di un cartera digital. 

Pa mayoria di e negoshinan, pagamento door di credit 
of debit card ta domina, cu I den 4 consumidor pa- 
gando cash. Den termino di expectativanan, 66% di e 
ehecutivonan ta kere cu monedanan digital lo forma 
parti di e paisahe di pago Arubano den e proximo 5 
aña. 

BCA ta gradici tur participante pa nan contribucion 
valioso. Lo bay organisa mas tayer di innovacion pa 
stakeholdernan y den colaboracion lo traha riba un 
vision pa futuro innovacion den e lunanan venidero. 


ISLAINNO 

VATIVO 


Figure I 

How easy is it to access acquire 
caprtal & financirig? 

m . e-y ear, 3 So'^c .vHat d o ^'Cui: 



Figure 2 

I iow do cusromers usiially pay? 

■ Derin;®:y caro m Boih ■ Oermiteiy cash 


50% 



Figurc 3 

Ease of conducting financial transactions? 
(Pcrcentage raling easy to very easy) 


•ntv-o^nlc Myrnents C 
Rec^r-ve oóymer-u onl-ne [ 
=*jrcn^:eorodjC 3 onime C 


3 


Conojct inLer.’Taijonai ransscircns I \ 

l^xesoniine I 1 

Ooie a Oan< inier-cn^nLi ^cccjn: f I 

Ooen p oenfc. iniAfc^Tanii ^cCDjnt t 

-eiei'.'e e loen I i 

0 :o 


ISLArr/fjO 
VaI iVU 


80 00% 


Figuw’ ISLAPNNCi 

tnterprisefinancialinclusion VATlVO 


I percenragc of businessrs holtjinq diffcrcnr rypes ot financial accounrsl 

% lOO 



-CO' Locai Locs.ioar- Poregr Dgiw -o^égr' Dg-rri 

oeoo:-: nsu»'a''’ce accojnt aepost C'eaitei peyrnento'' roen 'vailet 

aocoj.'-t ecccjn: jccoj.n: '•or, Danvr accccnr 


accojnr 


Figure 5 


Digiral ciirrericies 
are a hype 


Digital currendes 
will be accepted 
within Syears 


iSLAruM J 




































Diamars, 30 Januari 2018 


AWEMainta 


5 


Minister Venezolano 
ta contradeci Prome 
Minister di Aruba 


DI acuerdo cu por- 
tal di noticia, Noti- 
ciaCla, ta Hulanda 
mes a tranca e deal 
entre Venezuela y e 
islanan ABC pa keda 
cla, ultimo biaha cu 
tabatin e reunion 
aki na Aruba. Asina 
Minister di Comercio 
y Inversion Interna- 
cional di Venezuela, 
Jose Gregorio Vielma 
Mora a bisa den un 
programa televisa di- 
aluna merdia riba e 
canal Venevision, dD 
ula ‘Entrevista Ven- 

ezuela ’. 

“Esun cu a pone e 
problema, tabata Go- 
bierno di Hulanda. 
Hulanda ainda tin 
e control di defensa 
y relacionnan exte- 
rior”, Vielma Mora 
a bisa. Cu esaki e ta 
contradeci e declara- 
cion recien di Prome 
Minister di Aruba 
Evelyn Wever Croes, 
kende recientemente 
a sigura cu no ta Hu- 
landa a tranca e cos. 
Tabata NoticiaCla 
cu a bin cu e infor- 
macion aki anteri- 
ormente, citando 
fuentes di Venezuela. 
Pero awor tin un cara 


y nomber cu ta con- 
firma e declaracion 
ey. Eoke si e Minis- 
ter Venezolano no a 
bisa, ta Id dia ta hab- 
ri frontera atrobe. 

MORA 

Den e programa, e 
presentador ta e.o. 
cita e Presidente di 
Asociacion Venezo- 
lano di Exportadores 
Ramon Goya, cu ta 
papia cu comercio ta 
sufriendo perdida cu 
e ciere di frontera en- 
tre islanan ABG. 

Riba esaki Vielma 
Mora ta contesta cu 
no ta Venezuela t’e 
problema den e parti 
aki. E ta sigui splica 
di e reunion recien 
cu a tuma lugar na 
Aruba dia 12 di janu- 
ari ultimo. 

‘Ami a participa den 
e reunion ey unda cu 
e Ministernan di Fi- 
nanza y Economia di 
e paisnan ey hunto 
cu e Ministernan di 
Husticia di Aruba, 
Corsou y Bonaire ta 
di acuerdo pa nos 
entrega tur mercan- 
cia di exportacion pa 
nan” e mandatario 
Venezolano a bisa. 


“Pero esun cu a pone 
e ‘traba’, tabata e 
Gobierno di Hulan- 
da”. E1 a sigui bisa 
cu esaki ta pasobra 
Hulanda ainda tin 
control di defensa y 
relacionnan exterior 
di e islanan ABG. 

“Pero nan ta bisando 
nos cu e ciudada- 
nonan ta nativo (di 
eynan) y ‘por fabor 
bende nos e produc- 
tonan’. Nos ta bay 
haci esey. Nos ta 
manehando esey”, 
Vielma Mora a sigui 
bisa. 

Esaki pasobra ‘Ven- 
ezuela, apesar di e 
situacion cu hende 
no ta bisa di e cosnan 
bon cu nos ta hacien- 
do, ta haciendo edifi- 
cio, hotel na Aruba 
p.e y nos ta bay yuda 
den e particularidad 
ey”, Vielma Mora a 
sigui bisa. 

ARUBA SU 
REFUTA 

Tabata 17 di janu- 
ari ultimo cu Prome 
Minister Evelyn 
Wever Groes a reac- 
ciona riba e noticia di 
e portal NoticiaCla, 


unda cu ta desmenti 
cu Hulanda a tranca 
cos. 

“Contrario na infor- 
macion for di Ven- 
ezuela, cu Hulanda 
a tranca e acuerdo cu 
Venezuela diabierna 
ultimo, Prome Minis- 
ter di Aruba, Evelyn 
Wever a desmenti 
esaki publicamente”, 
a keda publica. 

Segun e mandatar- 
io, enfaticamente 
el a bisa cu no por 
papia di tranca- 
mento di Hulanda 
y a elabora mas riba 


con e reunion mes a 
bay bisando: “Nin- 
gun momento por 
menciona cu e nego- 
ciacionnan a wordo 
trance, pero esakinan 
ta partinan inherente 
na negociacionnan 
ora cu no tin tur hen- 
de sinta na mesa cu 
por tuma decision”. 

Algo cu awor ta keda 
‘oficialmente’ des- 
menti pa un Minis- 
ter di Venezuela mes. 
Mientrastanto, e 
frontera ta keda sera 
pendiente e decision 
final di Venezuela. 


á iULTIMATE 

AUTOMOBILES 

VACATURA 

PARTS 

SUPERVISOR/MANAGER 

Ultimate Autmobiles N. V., situa na Sabana Blanco ^ ta busca 
persona pa drenta servicio immediato. 

Responsabilidad dl trabous 

Responsabel pa e benta, pedido, fnventarisashon y planificashon di 
piesa nan. 

Reklsitonan mmiino: 

• Experienda amplto den e ramo aki ta recomendabel 

• Mester por crea y mantene bon conlacto cu cliente y proveedor-nan 

• Mester tin nocion di funcionamento di autonan 

• Mester por eherce su trabou independientemente 

• Mester por comunica verbaJmente y por esGrito den papiamento, 
ingles, hulandes y spaño 

• Iniciativa y doorzettings vermogen pa resolve problema ta un must 

• RijbewijsB 

EduoBcion; 

• Nivel di educadon secundario (EPB Auto techniek, Mavo, Havo) of 
3 anja di experiencia den un trabou similar 

• Conocemento di diferente programa di computer (Un Must ta 
Microsoft Excel) 

Ta ofrece: 

• Un salario vast. 

• Un clima di trabou agradabel den un ambiente dinamico. 

Contacto; 

Pasa entrega un apticacion hunto cu curriculum vitae of yena un 
apllcacton na Jolley Holding Aruba N.V., Croesstraat 3. Entrega bo 
apllcadon personalmente prome cu 31 di Januark 2018. Tene na cuenta 
cu un revision medlco ta forma parti dl rekisitonan di trabou. Nos lo trata 
tur aplicacion confidenciaL Ta bon pa tuma nota cu ta necesarto pa 
cumpli cu tur rekisitonan menciona. Pa mas informaoion yama 528-9550. 

Actividad 
Policial durante 
fin di siman 



DIASABRA anochi y diadomingo te den oranan di 
madruga e Unidad Motorisa di Polis a tene control riba e 
caminda principal Oranjestad pa San Nicolas. 

13 Boet (belasting/rijbewijs/verlichting) a wordo reparti. 
3 Bromer kita y 2 detencion pa maneha bou influencia 
di alcohol di cual 1 ta invordering rijbewijs. Pa motibo di 
awacero a dicidi di stop cu e control pa 2or di madruga. 

PARADA DI NOORD 

Parada di Noord diasabra a sali net pa 1:55 pm y na unda 
a conta cu 50 Polis pa mantene e orden publico. E Car- 
naval a move bon y unda e muchanan a disfruta di nan 
Carnaval. 

Pa 5:15 e kop a yega Centro di Bario Noord y pa 5:35 
e Carnaval a yega su flnal. Tabatin zero detencion. Tre- 
mendo comportacion di e publico. 

PARADA DI PLAYA 

Parada di mucha na Playa a sali exactamente pa 2or. E 
Carnaval a move trankil y e asina e muchanan por a goza 
di nan parada. 

Cuerpo Policial tabatin 110 Polis riba pia p’asina percura 
pa tur cos bay trankil. A conta cu diferente departamento 
e.o. Polis Uniforma, K-9, ME, Unidad Motorisa, Recher- 
chenan y tambe personal di CEA. 

Pa 6:05 pm e kop a yega Entertainment Center y pa 6:50 
pm e ultimo grupo a yega. 

Durante e parada tabatin diferente detencion cu a tuma 
lugar e.o. pa posicion di droga, posicion di arma blanco , 
tambe bringamemto etc. 

UNIDAD MOTORISA CU SU CONTROL 

Unidad Motorisa di Polis durante parada di Oranjestad 
a para diferente bromer pa control. A bin haya 3 scooter 
plachi falso, dos di e chofernan a wordo haya cu mari- 
huana riba nan y a wordo deteni. 

RESULTADO FINAL DI FIN DI SIMAN 

Final di Caiso & Soca Monarch 2018: 2 Detencion. E 
detencionnan a baha compara cu aña pasa tabata tin 9 
detencion 

PARADA DI MUCHA PLAYA 2018 

E aña aki ta tin 16 detencion y Afl 2725,- na boet. Com- 
para cu anja pasa e detecionnan a subi. Aña pasa tabatin 
6 detencion. 

Teo Croes, Director di Arubus 

Malcontento bao di trahadornan di Arubus, ta pasobra 
no ta permiti pa ningun trahador ta para riba ley 


“TUR persona cu ta maneha un empresa, 
ningun ora tur trahador por ta contento cu 
bo, si bo ta pone ordo y disciplina”, asina Teo 
Croes Director di Arubus a reacciona riba e 
ponencia cu tin hopi trahadornan di Arubus 
ta malcontento. 

“Si tur hende ta contento, nifica cu e Direc- 
tor no ta hacienda su trabao bon.T’asina cu 
den tur empresa sea di Gobierno of priva, 
semper tin un grupito, ora cu impone regla 
tin malcontento. 

No ta tur empleado ta malcontento, pasobra 
tin hopi trahador cu sigur ta cumpli cu regla 
y ley existente. Tur ora cu un Director bay 
na nan amen, e ta wordo considera un bon 
Director. 

Asina cu pone ordo y disciplina, bo ta wordo 
califica como un Director cu no ta sirbi, bo 
ta malo y bo ta wordo acusa di ta trata e tra- 
hador malo. 

Segun Teo Croes, semper den un empresa tin 
un grupito cu kier haci loke nan kier. Nan 
kier para riba ley. 

P.e. na Arubus, hopi di e grupito aki ta comete 
acto irregular, y no ta desea bo hala nan at- 
encion. Asina cu bo hala nan atencion, bo no 
ta sirbi mas y ta cuminsa acusa e Director di 
malmaneho. 

Nan tin nocion kico ta ser haci internamente 
y con nan ta cobra nan salario. 

Varios di e trahadornan malcontento aki, 
kier traha solamente 3 ora y resto di ora nan 
kier free wheel. 

Ora cu pone ordo y disciplina, ta surgi mal- 
contento. Esey t’e caso segun Teo Croes, Di- 
rector di Arubus. 




" TRANSFORMA 
BO KAVEL CU 

CHILL 


TRANSFORMA 

BO KAVEL 

COMPLETAMENTE 

GRATIS 

® 2. PA PARTICIPA 

YAMANOSNA 

5976533 


Drink in 
moderation 

Parlamentaho Edgard Vrolijk di MEP 

Durante 2009 pa 2017 no 
a construi ningun parke 
deportivo y recreativo 



DURANTE e con- 
ferencia di prensa di 
fraccion di MEP, par- 
lamentario Edgard 
Vrolijk a papia tambe 
riba e planificacion 
integral pa deporte, 
ya cu por haci inver- 


sionnan grandi den 
deporte, pero mes- 
ter planifica y tam- 
be mester sa con ta 
cuida e inversionnan 
aki. Segun sr. Vroli- 
jk, ora wak e periodo 
di 2009-2017 mester 


constata cu e can- 
chanan deportivo y 
e luznan ta den hopi 
mal estado. E ta pun- 
tra su mes, ta kico 
a ser haci? Hecho 
ta cu e minister den 
e gobierno anterior 
a yega di declara cu 
nan lo a haya mas 
placa di Eotto y cu 
e ta hopi orguyoso 
di esey pero locual a 
bin afo ta net nada, 
ya cu contrario na 
e periodo di 2001- 
2009 caminda hopi 
parke deportivo a 
ser construi, durante 
2009-2017 no a con- 
strui ningun parke 
deportivo y recreati- 
vo mas. Esaki ta di 
lamenta, ya cu hopi 
mucha ora cu scol 
caba merdia of ora 
cu nan no tin nada di 
haci lo por haci uzo 
di e parkenan aki. 

Canchanan 
den mal estado 

Segun e parlamen- 
tario, mester haci e 
parkenan aki mul- 
tifuncional cu te 


hasta por duna les 
anochi na entre otro 
e muchanan cu a 
drop out y cu esaki 
por conduci tambe 
na mehoracion di e 
bario.Tambe mester 
constata cu e can- 
chanan deportivo ca- 
minda e muchanan 
ta hunga ta den hopi 
mal estado. No tin 
material pa e coach- 
nan por traha cu e 
muchanan. Mester 
yega na planificacion 
optimal pa asina por 
trata di mehora e 
producto di deporte. 
Tambe mester busca 
alternativanan, por 
ehempel mediante 
ampliacion di e cant- 
idad di Eotto, pero di 
parti di gobierno lo 
mester bin cu un plan 
integral, wak con por 
pone placa y p’asina 
cuminsa na planifica 
cu cosnan chikito pa 
mehora nos deporte. 

Mehoracion 
curiculo deportivo 

Principalmente co- 
leganan docente di 


sr. Vrolijk ta hopi 
preocupa con ta 
bay mehora e curi- 
culo deportivo cu 
na e momento aki 
ta deficiente. Sin 
duda cu mayoria di 
e muchanan cu ta 
participa caba na de- 
portenan pafo di scol 
tin cierto beneficio- 
nan, pero locual tin 
paden no ta produci 
deportista. 

Finalmente sr. Vroli- 
jk a trece padilanti cu 
e Weganan Interin- 
sular entre e islanan 
ABC cu den pasado 
tabata hopi popular 
mester wordo stimu- 
la atrobe y esaki en- 
tre otro via scol. Un 
apelacion ta ser haci 
na minister di De- 
porte pa wak con por 
stimula esaki y alabes 
mehora e curiculo de- 
portivo, stimula nos 
hobennan pa haci 
mas deporte y asina 
ey mehora e parti di 
deporte y tambe tene 
e muchanan pafo di 
caya despues di scol. 


BO MESTER Dl WASTE BUCKET RESIDENCIAL 
OF COMERCIAL? 






HCRmUS 5943263 / 5826732 

RIJSCHOOL NVSividivi 1-C Oranjestad 




► 




Asfaltamento dilanti Royal Funeral Home 

DEPARTAMENTO di Obra Publico ta informa pueblo di Aruba 
en general y specialmente nos automobilistanan cu ta haci uzo di 
e caminda di Watty Vos Blvd (Cumana) cu diaranson 31 januari 
2018 lo bay asfalta dilanti Royal Funeral Home. 

Orario di trabou lo ta for di 8’or di mainta y lo termina pa 2’or di at- 
ardi. En conexion cu e trabounan menciona Departamento di Obra 
Publico ta pidi pa tene cuenta cu e inconveniencianan cu lo por surgi 
pa cual ta pidi disculpa. 

Minister Glenbert Croes: 

A inlensiva ayudo na inslancianan 
social y personanan special 

"Mi no tin problema cu Roochi Geerman cu ta haci su trabou" 


DURANTE e con- 
ferencia di prensa di 
Gobierno dialuna 
mainta, tabata pre- 
sente Minister di 
Asuntonan Social 
y Labor Glenbert 
Croes, kende a splica 
cu recientemente a 
keda aproba pa in- 
tensiva e aspecto di 
cuido di personanan 
special, di e Maneho 
Social. 

Na final di aa a apro- 
ba pa e organisacion 
Trampolin pa Trabou 
haya un jobcoach, 
a aproba pa duna 
e apoyo necesario 
na Cas Sjabururi, a 
elimina e retraso cu 
tin den e ayudo cu ta 
brinda na e facilidad 
Bibito Pin, pa di e 
forma aki brinda un 
miho un miho ayu- 
do na e personanan 
special. “Di e forma 
aki,” e mandatario 
a bisa,” Gobierno ta 
percura cu e grupo di 
persona aki di nin- 
gun forma ta wordo 
isola di comunidad.” 
Ta hopi importante, 
Minister Croes a 
bisa, cu Ministerio 


di Asuntonan So- 
cial y Labor ta cay 
hunto, pa di e forma 
aki crea un forma di 
cooperacion unda cu 
e hobennan special 
cu por drenta merca- 
do laboral ta wordo 
yuda pa haya un tra- 
bou. E mandatario a 
bisa cu no ta importa 
si esaki ta cu orario 
limita of un trabou 
limita, pero basta cu 
nan ta haya un chens 
pa integra nan mes 
den e mercado lab- 
oral. 

Den mesun momen- 
to e mandatario a re- 
acciona riba e rumor- 
nan cu ta core riba di 
su Coordinador pa 
Asuntonan Social sr. 
Rochi Geerman. E1 
a splica cu e persona 
aki semper tabata 
banda di su famia, 
principalmente tem- 
po di su tata Betico 
Croes tabata den po- 
litica. Ta trata aki, el 
a bisa, cu semper den 
campaña tabata ban- 
da di dje. QSalario 
cumi ta schaal 7 di- 
enstjaar 13, cu ta 
4730 florin hunto cu 
e compensacionnan 


cu e coordinadornan 
ta haya. E ta leu di 
loke ta wordo bisa cu 
e ta gana. Ta wordo 
bisa yen di otro cos 
di dje cu ami no ta na 
altura di esey. Den e 
dos luna y pico cu 
nos tin na trabou sr. 
Geerman ta yudando 


mi enormemente cu 
e instancianan so- 
cial. Su contactonan 
cu sector hotelero 
ta yuda nos haya e 
ayudo necesario pa e 
instancianan manera 
Imeldahof y Casa 
Cuna. Tanten cu es- 
nan cu ta traha cumi 


ta haci nan trabou 
cu honor y digni- 
dad, y rectitud, nan 
lo tin full mi confi- 
ansa. Awor mi no tin 
ningun motibo pa 
duda den rectitud di 
sr. Geerman, e man- 
datario a termina 
bisando. 



RICIBI 

2T-SHIRTpaCARNAVAL 

GRATIS 

CUCADACOMPRADIUNCAHADI 

CHILL 


© 1.CUMPRAUN 

2 T-SHIRT PA CARNAVAL 

© 2.TRECEB0 
RECIBO 

NATROPICAL 

CU CADA COMPRA Dl UN CAHA Dl 

© 3.RICIBI DOS 
T-SHIRT 

PACADACAHA 

CU BOACUMPRA 




Drink in 
moderation 


PA MAS INFORMACION YAMA NOS NA 5 9 7 6 5 3 3 
OF BISHITA NOS PAGINA Dl FACEBOOK 
OFERTA VALIDO TANTEN TIN DEN STOCK. 

Ex empleado 
a spanta ex 
doño di trabou 
presentando 
cu cuchiu 


DIADOMINGO atardi pa mas o menos 
6’or y 35, polis ta detene un homber den e 
area di Hotzone na Palm Beach. Lo ta trata 
di un homber cu tabata traha na e estableci- 
mento -1-297. 

Segun e gerencia di e establecimento, e per- 
sona tabata traha cu nan y diadomingo den 
oranan di mainta el a wordo kita for di tra- 
bou y den oranan di atardi, e la bolbe na su 
ex trabou cu dos cuchiu den su poder, y e ge- 
rencia di -1-297 lo a sintie intimida y mesora 
a pidi pa presencia di polis. 

Na yegada e polisnan a bin topa e cabayero 
aki sinta na un otro establecimento un poco 
pabou di -1-297. Enberdad polis a haye cu 
dos cuchiu den su poder, mesora nan a de- 
tene y a transporte pa warda di polis, segun 
e cabayero e dos cuchiunan ta cuchiunan di 
e chef. 

Aparentemente e homber aki diasabra ano- 
chi a wordo deteni na Sandbar, pa motibo 
cu e tabata bou influencia di un of otro sub- 
stancia y tabata haci fastioso. Diadomingo 
atardi na momento cu e tabata bayendo bek 
-1-297, su auto lo a daña na altura di brug di 
madushi, el a lague atras y a cuminsa cana 
bay pabou. Varios persona a mir’e cu e dos 
cuchiunan y a avisa polis, pero nan no a topa 
cun’e, ta te ora cu nan a detene nan a bin 
compronde cu ta trata di e mesun persona. 

Parlamentario Endy Croes: AZV ta costando nos 400 miyon pa aña! 

Te cen leu nos ta dispuesto di laga e 
MONSTER aki sigui crece sin atende? 


PARLAMEMTARIO EndyC roes 
ta preocupa cu e rumbo cu AZV ta 
bayendo. No obstante cu a hereda 
un Aruba for di e gobierno anterior 
den deterioro total cu un desaster 
financiero nunca bisto ta nos tarea 
pa traha riba solucionnan duradero. 
AZV ta uno cu mester hopi atencion 
banda di e proyecto di Hospital cu 
lo wordo investiga profundamente. 
AZV ta costando pueblo di Aruba al- 
rededor di 400 miyon florin pa aña. 
Kisas e idea su tras por ta uno noble 
pero semper y cuando esaki por wor- 
do carga como pais. Parlamentario 
Endy Croes a haci un investigacion 
riba cifranan real di e costo total y a 
logra compila lo siguiente. Den 2011 
e costo total di AZV tabata 360 mi- 
yon florin, mientras cu den 2012 y 
2013 esaki a aumenta pa 370 miyon 
cada aña. Na 2014 esaki a sigui au- 
menta pa 386 miyon mientras den 
2015 esaki a alcansa 393 miyon pa 
aña. Pues claramente si nos sinta 
man crusa y no haci nada esaki lo ta 



un “time bomb” cu gobierno lo mes- 
ter deal cu ne. Croes ta en espera di 
cifranan real di 2016 y 2017. Pero 
no obstante esey locual tin riba mesa 
awor te cu 2015 ta bisa un hende lo 
suficiente. Algo mester bay sosode. 
Locual lo mester pasa ta cu Parla- 
mento di Aruba lo mester asumi su 
responsabilidad y bay revisa y ahus- 
ta e ley actual saliendo di e punto 
di bista cu e ser humano mester ta 
central pero alabes den balans cu un 
producto sostenibel y duradero 
cual e pueblo aki por carga. 

Despues di 17 aña di in- 
troduccion di AZV nos 
tin suficiente data pa 
por tuma e mihor de- 
cisionnan posibel. Ta 
di spera cu oposicion 
lo sa di carga nan re- 
sponsabilidad den 
esaki pa bin para 
banda di coalicion y 
asina sali na vanguar- 
dia di locual ta bon y 


sostenibel pa henter e pueblo. Como 
Parlamentario nos lo sa di cumpli cu 
e mandato y deseo di pueblo den su 
totalidad sin mira color di cualkier 

partido pero e bi- 
enestar gener- 
al di henter 
e pueblo di 
Aruba. 


Rosario Bibo 
diaranson 31 di januari 


DIARANSON awo, 31 di janu- 
ari, lo tin e prome Rosario Bibo pa 
aña 2018 na Kapel di Alto Vista. 

Lo cuminsa resa pa 7 or y mey di 
anochi y cada persona por presenta 
su intencionnan personal y tambe 
lo resa pa intencionnan general. 


Lo resa pa trankilidad y paz reina 
ariba nos isla, specialmente durante 
e dianan di Carnaval. Cu cada per- 
sona sa di respeta su mes y respeta 
otro pa no tin problema. Carnaval 
ta un fiesta di alegria, prome cu nos 
drenta e temporada di Cuaresma. 


Lo resa tambe pa amor y paz reina 
den cada cas di famia, pa tur mucha 
lanta den un hogar unda tin comp- 
rension y bon comunicacion como 
parti di un famia feliz. 

Comision organisado ta invita tur 
hende, hoben y adulto pa asisti na 
e prome Rosario Bibo pa aña 2018, 
diaranson awo 31 di januari pa 7 
or y mey di anochi na kapel di Alto 
Vista. 






12 


AWEMainta 


Diamars, 30 Januari 2018 


Minister GuHlfred Besaril na apertura ofkial 
di "Gezichten van Aruba' na Rotterdam 



DEN HAAG - Minister Plenipoten- 
ciario Guillfred Besaril conhunto cu 
Director di ATA Europa Tirso Tromp, 
fotografo Raymond Ruting y can- 
tante Marco Borsato a haci e apertu- 
ra oficial di e exposicion “Gezichten 
van Aruba” den e Biblioteca Gentral 
na Rotterdam. 


E exposicion aki t’e resultado di un 
proyecto fotografico cu Raymond 
Rutting y Marco Borsato a haci na 
Aruba aña pasa. 

Rutting den prome instante caba 
a presenta na ocasion di 30 aña di 
Status Aparte di Aruba e exposicion 


“Gezichten van Aruba”. 

P’e exposicion aki e fotografo a con- 
centra riba 30 diferente cara di Aru- 
bianonan. 

Despues a nace e idea pa amplia esaki 
cu potretnan saca pa Marco Borsato, 
kende ta un cantante hopi conoci na 
Hulanda y como hobby tin un pasion 
grandi pa fotografia. 

Na Aruba Marco Borsato bou guia di 
Raymond Rutting a capta diferente 
aspecto di e isla. E resultado final a 
keda presenta aña pasa na Het Art 
Hotel na Amsterdam cu por a conta 
riba un cobertura hopi grandi den 
medionan di comunicacion Hulan- 
des. 

Prome cu e apertura na Rotterdam a 
tuma lugar den e teatro di e bibliote- 
ca e programa oficial, unda Director 
di Biblioteca Central di Rotterdam 
Theo Kemperman y Director di ATA 
Europa Tirso Tromp a hiba palabra. 
Ambos exposicion a keda realisa cu 
financiamento di ATA. 

Despues Natasja Morales a hiba 
combersacion cu Raymond y Marco 
riba nan experencia cu Aruba y nan 
colaboracion cu otro riba e tereno di 
fotografia. Ambos a papia hopi habri 
y positivo riba nan a experencia cu 
Aruba y su hendenan. 

E exposicion na Rotterdam ta den 
cuadro di e luna Caribense di Biblio- 
teca Central di Rotterdam y por wor- 
do bishita gratis te cu 27 di februari 
2018. 

(Potretnan ta cortesia di Cas di Aruba) 

Parlamentario Rocco Tjon (MEP) a 
bishita Bureau Rampenbestrijding 



DESPUES di a wordo informa dor 
di Minister President, sra. Evelyn 
Wever-Croes, pa loke ta e situacion 
di Venezuela, mi a haci un bishita na 
Bureau Rampenbestrijding pa haya 
mas informacion tocante, entre otro, 
e preparacion den e caso cu un crisis 
presenta. 

Sr. Hermans, hefe interino di Bureau 
Rampenbestrijding, a duna informa- 
cion extenso di e preparacion nan cu 
ya ta andando pa algun tempo caba 
y tambe a comenta riba e desafionan. 
E departamento tin como meta pa 


transforma for di uno cu ta enfoca 
riba crisis, pa uno cu ta enfoca riba 
“risico beheersing”. 

Pa loke ta preparacionnan specifico 
den cuadro di crisis, e maneho ta 
stipula y tur planes ta cla. Den pas- 
ado esakinan a yega di wordo “get- 
raind” tambe cu tur departamenton- 
an en cuestion, mi a bin compronde. 
Mirando e escala chikito di nos pais, 
tin diferente contacto cu paisnan 
den nos region, cu por brinda yudan- 
sa tambe. 

Ta papia di un crisis secundario tam- 


be na momento cu yega na un esca- 
lacion, esaki mirando e escala chikito 
di nos pais y e presion cu un situa- 
cion asina lo pone riba nos departa- 
mentonan cu tin recurso limita. 

E proceso completo, si yega na un es- 
calacion, ta uno di 6 luna, y ta con- 
sisti di 3 fase. 

Na prome instante lo registra tur 
esnan cu yega Aruba, incluyendo e 
parti medico. 

Despues lo percura pa e prome nece- 
sidadnan pa e personanan aki y por 
ultimo lo mester dicidi unda nan lo 
bay e asina yama “resettlement”, 
cual ta un asunto di reino. 

Pa full e proceso aki por cana mas efi- 
ciente posibel mester di recursonan 
pero tambe mester adapta diferente 
ley cu segun sr. Hermans, ta impedi 
eficiencia pa loke ta maneho y com- 
batimiento di crisis en general. 

Mi a yega na un palabracion cu sr. 
Hermans cu mi persona den trans- 
curso di otro siman lo ricibi un “over- 
zicht” di e leynan cu den su concep- 
to mester wordo adapta, pa asina 
parlamento por evalua esaki y di nos 
banda percura pa e cambio nan nece- 
sario den ley tuma lugar. 


f -V 

Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


; www.awemainta.com www.fac 0 book.conn/aw 0 nr 1 a 1 inta 583"1444 

Parlamentario (MEP) Daphne 
Lejuez tin varios pregunta ainda 
riba proyecto Green Corridor 


DIA 16 di januari ultimo, Parlamen- 
to di Aruba a ricibi un presentacion 
di Minister di Infrastructura y Medio 
Ambiente, sr. Otmar Oduber splican- 
do riba e status di e proyecto ‘Green 
Corridor’ y cu esaki ta actualmente 
den un fase critico, mirando e falta 
di maneho riba e contract DBFM 
(Design, Build, Finance y Mainte- 
nance) cu ta hiba na un situacion di 
mas di 500 fayo cu ta pone cu ainda 
e trabounan no a finalisa, ni tampo- 
co haya aprobacion di DOW pa keda 
entrega. 

Mirando esaki, Parlamentario pa 
fraccion di MEP, sra. Daphne Lejuez 
a formula un serie di pregunta. 

Financiado(nan) di e contract, repre- 
senta pa AIB, ta hopi preocupa mi- 
rando e tardansa y posibilidad cu e 
contratista (ClC/Odinsa) kizas lo no 
por ta den un estado pa por haci e 
cambionan rekeri y asina’ki entrega 
e proyecto aki den e tempo stipu- 
la, y ta urgi Gobierno pa tur parti- 
do den e contract sinta na mesa pa 
purba yega na un solucion prome cu 
ta demasiado laat y cu por hiba na 
consecuencia,entre otro, pa Pais Aru- 
ba. 

Parlamento a aproba un mocion pa 
Minister Oduber por inicia nego- 
ciacion cu CIC, semper y cuando, e 
titular di Infrastructura regresa Par- 
lamento pa comparti informacion di 
e reunion y pidi aprobacion, prome 
cu tuma cualkier decision cu lo por 
afecta Pais Aruba. 


Mirando cu durante e reunion 
lo trata e contract DBFM cu ta 
stipula cierto procedura hopi 
specifico, ainda a keda cu 
algun pregunta tocante 
e topico aki, cual a 
manda tambe por es- 
crito pa e mandatario 
concerni por medio di 
Presidente di Parla- 
mento. 

Preguntanan cu Par- 
lamentario Lejuez ta 
haci, ta conforme articulo III. 17 di 
nos Constitucion y conforme arti- 
culo 59 di Reglamento di Orden di 
Parlamento di Aruba, y ta como lo 
siguiente: 

1. Parlamento actualmente tin un co- 
pia di e “draft” di e DBFM Agreement 
di 10 di juni 2015 cu falta varios sec- 
cion, entre otro e “Basic Management 
Plan”, “Availability Requirements” y 
“Management Specifications” cu ta 
importante pa por evalua e maneho 
di e proyecto. E ultimo version di e 
DBLM contract ta obtenibel? 

2. Kico t’e porcentahe di e proyecto 
cu te n’e momentonan aki ta com- 
pleta? 

3. Kico t’e balor actual di e structura/ 
producto cu a wordo traha te n’e mo- 
mentonan aki? Dus kico lo ta Land 
Aruba su exposure den un posibel 
caso di disputa of unda cu lo por exi- 
gi pa paga lumpsum? 

4. Den ki fase di e DBFM contract e 
proceso ta n’e momentonan aki, mi- 
rando cu a menciona “Critical Phase” 
y “Recovery Phase”? 



5. E DBFM contract ta referi na dife- 
rente fase y proceso. Por papia cu e 
proyecto ta den un “Step-In Period”, 
dus unda cu e Lender ta den un posi- 
cion pa tuma over di e contratista? 

6. E Independent Engineer, M. Mc- 
Donald, ta alabes e Technical Con- 
sultant di e Lender. Esaki por causa 
un conflicto di interes pa cu repor- 
tahe independiente? 

7. CIC ta up-to-date cu pagonan n’e 
Lender (dusnan a transferi e suma 
equivalente n’e pago pa maart 31, 
2018 y juni 30, 2018 riba e cuenta 
di e Lender manera pidi p’e Lender?) 

8. Ken t’e “appointed 
representative(s)” cu a representa 
Land Aruba den e reunion (“Sum- 
mit”) di 18 di januari manera pidi 
den carta di AIB di 4 di januari dirigi 
na CIC? 

Parlamentario DaphneLejuez ta keda 
atento n’e contestanan di Minister 
Oduber den spirito di e funcion di 
Parlamento pa controla y resguarda e 
interes di e comunidad Arubiano. 

Parlamentario Edgard Vrolijk di MEP 


frecuenta, por ehempel camindanan 
pa Parke Arikok, San Fuego, Picaron, 
Coba Lodo, Shete, Warawara, ya cu 
casi tur caminda den e barionan ey ta 
den hopi mal estado. 

Con por fo posibel cu o 
inverfi den hopi klinkers 
den cierfo oreonon no 
Arubo y o hoci e 
comindonon osino luhoso, 
pero no o pone ofencion no 
e borionon den Buifensfod? 

Ta pidi e minister pa den e 4 aña aki 
hiba un maneho structural, planifica 
pa por yega na cumplimento di locu- 
al ta mehoracion di infrastructura 
den tur bario rond Aruba. Otro po- 
liticonan cu ta representa cierto bari- 
onan tambe mester bin padilanti y 
bisa kico nan kier pa nan bario. Esey 
ta engrandece locual ta mehoracion 
den gobernacion. 

Finalmente, hopi biaha turistanan ta 
haya falta di borchinan di indicacion. 
Ta pidi e minister pa pone mas borchi 
pa e barionan caminda turistanan ta 
frecuenta. Antes tabata asina cu na 
stacionnan di gasolin por a haya un 
bunita mapa cu tur e caminda (zijwe- 
gen) indica. Minister y ATA por pen- 
sa riba un mapa similar cu ta indica e 
camindanan, specialmente e areanan 
pafo di Oranjestad. 


Mester bin cu un maneho 


structural y planifica 
pa por mehora nos 
infrastructura 


DEN e conferencia di prensa di di- 
aluna ultimo, parlamentario Edgard 
Vrolijk a elabora riba e problematica 
di Green Corridor, caminda e ta re- 
corda cu dia 18 di februari proximo 
lo bay tin e ultimo reunion cu e lend- 
ersnan pa cu e proyecto di Green 
Corridor. 

For di owor cobo sr. Vrolijk 
kier o recordo e Minisfer di 
Infrosfrucfuro cu lo wordo 
su binimenfo den Sfofen 
monero cu o ser ocordo 
den e ulfimo reunion 
publico di Porlomenfo. 

Y esaki pa locual ta e negociacionnan 
cu ta ser hiba e lendersnan. Parlamen- 
to lo warda riba e informacionnan 
aki p’asina haya claridad y tambe 
cual ta e siguiente stapnan cu mester 
ser tuma conhuntamente cu Staten. 

Asfaltamento pa loco 

Siguientemente sr. Vrolijk a trata e 


situacion di infra- 
structura den e 
pais aki. 
E peti- 
cionnan 
den pueb- 
lo pa me- 
horacion 
di e infra- 
structura 
ta grandi, ya cu tin hopi caminda 
den hopi mal estado. 

Eocual e parlamentario no kier pa 
pasa ta e sistema cu a sosode durante 
e gobernacion anterior (2009-2017) 
caminda algun siman prome cu elec- 
cion ta topa cu rancamento di camin- 
da, asfaltamento pa loco, sin ningun 
maneho, sin ningun planificacion y 
caminda ta wak ken a vota pa e par- 
tido na mando of no, ta benta asfalt 
pa cierto grupito y no ta sigui asfalta 
e resto di caminda. 

Alabes e parlamentario a constata 
cu e problema di sushedad ta hopi 
grandi den Santa Cruz Pariba, ca- 
minda den areanan hopi frecuenta 
pa turistanan tin hopi sushi benta, 
por ehempel ora bay Daimari y Sa- 
banilla Abao. Ta haci un apelacion na 
e minister pa pone ploegnan disponi- 
bel pa haci e lugarnan aki limpi. 


Camindanan den mal estado 

No solamente esey pero mester tene 
cuenta cu camindanan cu ta hopi 

PwC 0 suministra hopi informacion di impuesto den e industria hotelero 


Miembronan di AHATA contento cu 
mformacion rkibi durante e tayer di impuesto 



ARUBA Hotel and Tourism Asso- 
ciation (AHATA) a organisa un tayer 
di “Keeping up with Taxes” pa ehecu- 
tivonan di e departamentonan di Re- 
curso Humano, Administracion, Op- 
erations y Financia di e miembronan 
di AHATA. Pricewaterhousecoopers 
(PwC) a presenta a tayer aki unda cu 
e participantenan a ricibi hopi infor- 
macion riba impuesto den turismo. 
E oradornan di PwC tabata Hans 
Ruiter, Tax Partner, Jourainne Wever, 
Manager Tax, Melina Rangel, Con- 
sulant Tax y Anushka Lew Jen Tai, 
Senior Tax Manager, kendenan a scu- 
cha diferente feedback riba impuesto. 

Jim Hepple, Acting CEO of AHATA, 
a expresa cu nan gusta haci tipo di 
presentacion asina aki cada luna. E 


tayer aki tabata specificamente over 
di impuesto, kico ta pasando cu im- 
puesto den industria hotelero. E part- 
ner PwC a yuda AHATA cu e tayer 
aki, pasobra nan tin hopi experticio 
den e area aki. “Nan a ofrece pa duna 
e presentacion aki pa nos” Bo por a 
mira con interesado nos miembronan 
tabata sigui e presentacionnan”, asina 
el a indica. Hopi miembro a participa 
y esaki tabata algo importante. 

Despues di e presentacion AHATA su 
miembronan a bisa cu nan a haya e 
tayer hopi informativo y interesante. 
AHATA tabata contento pa esaki. 
Hopi hende no tabata sa di tur e cam- 
bionan cu ta tumando luga. Mas cu 
claro cu e gobierno nobo, mas cam- 
bio lo ta tumando luga. E miembro- 


nan mester sa kico tur tin riba mesa y 
kico tur ta discutiendo riba dje. 

PwC a duna un tayer na e miembro- 
nan, unda cu nan a presenta varios 
desaroyo riba e tereno di impuesto. 
Anushka Lew Jen Tai, Senior Tax 
Manager a elabora cu nan a papia 
riba posibel reformanan fiscal cu por 
tuma luga pa motibo cu tin un gobi- 
erno nobo. Tambe a papia riba cam- 
bionan cu a tuma luga riba e tereno 
di impuesto door di e gobierno ante- 
rior. A papia a base di desaroyonan cu 
a tuma luga recientemente, no perse 
riba codifica riba ley of Parlamento 
pero door di casonan cu a tuma luga 
den corte cu tin di haber cu impuesto. 

<Continuacion na pagina 16> 




























Diamars, 30 Januari 2018 


AWEMainta 


17 



<Continuacion di pagina 17> 

PwC a informa e miembronan di 
AHATA riba esakinan, pero tambe 
di nan experiencia cu nan tin diari- 
amente. 

E feedback cu PwC a ricibi for di e 
participantenan tabata hopi positi- 
vo. “E tema di impuesto semper no 
ta uno ‘amusing’. Hopi hende no ta 
haya e tema interesante kisas”, asina 
Anushka Lew Jen Tai a expresa. Pero 
den e caso aki, mayoria di e partici- 
pantenan tabata interactivo unda cu 
a haci preguntanan. Pa PwC e tayer 
aki a bay bon. 

Ricardo Vrolijk, Assistant Financial 
Controller, a haya cu e presentacion 
tabata uno hopi informativo, pasobra 


nan a haya un lezing locual tabata le- 
galisacion anterior y loke ta bay bini. 
Tin varios punto den impuesto cu e 
miembronan mester tene considera- 
cion cu nan, specialmente e parti di 
hotel. “Nos tin e parti di precario be- 
lasting, cu ta algo nobo y kico a haci 
cun’e”, asina Ricardo Vrolijk a elab- 
ora. E informacion cu e participan- 
tenan a ricibi di PwC tabata un guia 
na con nan mester prepara nan mes 
pa futuro. Pa basta aña Ricardo Vro- 
lijk ta traha cu PwC y ta implementa 
varios sugerencia, pasobra nan tin ex- 
perticio den e ramo di impuesto. 
Marriott Vacation Club tabata pre- 
sente na e tayer y Natasia Dragt, Hu- 
man Resources Manager di e resort, 
a expresa cu e tayer tabata hopi inte- 
resante pa nan. Durante e tayer nan 


a ricibi hopi punto cu nan por uza. 
Tambe cosnan cu nan no tabata sa, 
nan por mira si esaki ta algo cu por 
implementa den nan trabou. Natasia 
Dragt a expresa cu pa nan implemen- 
ta e puntonan aki, nan lo tuma mas 
contacto cu PwC pa asina haya pun- 
tonan mas directo riba cosnan specif- 
ico manera “expense taxes” nobo cu 
ta bay bin. Tambe tin e “Third party 
liability” di cual nan por “thight” esa- 
ki un tiki mas, pero tin algun otro cos 
cu nan ta bay atende cun’e. 

Despues di e tayer e miembronan di 
AHATA a disfruta di e recepcion na 
Tierra del Sol, unda cu nan por a am- 
plia nan “netwerk” cu otro. AHATA 
ta gradici PwC pa duna e tayer y e 
miembronan pa participa. 

IDEA su "Training of Trainers 
Financial Education" tabata exitoso 



DEPARTAMENTO di Asun- 

tonan Economico/IDEA, Kamer van 
Koophandel y COSME a organisa 
recientemente un training tocante 
“Training of Trainers Einancial Ed- 
ucation” den cuadro di e proyecto 
COSME (Caribbean Overseas Small 
and Medium Enterprises), cu a tuma 
lugar na Departamento di Asun- 
tonan Economico, riba 17,18 y 19 
januari 2018. 

E proyecto di COSME ta un pro- 
grama cu ta financia door di e fon- 
donan regional di Union Europeo cu 
ta destina specialmente pa e OCT- 
nan (Overseas Countries and Terri- 
tories) desde april 2014. 

E programa tin tres obhetivo 
specifico: 

A. Pa reenforsa e capacidad di e go- 
bierno di e OCTnan den Caribe pa 
duna servicio na e sector di comercio. 

B. Pa mehora e capacidad di “Busi- 
ness Service Organizations (BSOs)” 
pa drenta den e maneho publico/pri- 
va y dialogo administrativo reforma 
cu gobierno y duna servicio na e con- 
stitucion di e SMEs. 

C. Pa promove un colaboracion mas 
fuerte cu comercio y relacion di in- 


version entre Union Europeo, CARI- 
EORUM y e “Caribbean OCTs”. 

Sr. Prakaash Rostam, ta e Key Expert 
SME & Private Sector Development 
Specialist den e programa di COSME 
y ta responsabel pa e desaroyo di e 
SMEnan y tambe pa nan logra haya 
acceso na financiamento. 

Pa e workshop menciona, sr. Ros- 
tam a invita dos representante di 
the Caribbean MicoPinance Alliance 
(CMPA), sra. Sherryl White-Mc- 
Dowell y sr. Curven A. Whyte como 
moderador. 

CMPAs Train-the-Trainer (TOT) 
program ta un training di un sesion 
di 3 dia, cu ta combina lectura y 
ehercicio practico, cu nan ta duna in- 
dividualmente y den grupo chikito. 

Durante e training tur presente a 
ricibi un Pinancial Education Man- 
ual, Guide y Workbook y a base di 
esaki a haya oportunidad di practica 
y duna presentacion na e grupo pre- 
sente tanto individual y den grupo. 
Algun di e topiconan cu a trata den e 
training tabata e siguiente: 
“S.M.A.R.T Goals for Success; Sav- 
ings Goals, My SWOT Chart, How 


are your Pinances, Ways to Save, 
Evaluating Savings Services, the Ef- 
fects of Borrowing, Wants vs. Needs, 
Samples and Practicing of Budget 
and Tracking on a sheet, Practice of 
Calculating Interest, your Rights and 
Responsibilities, Credit Administra- 
tion process and Pinancial Products. 

Durante e tres dianan di training, 
sra. Sherryl White-McDowell (train- 
ing specialist cu tin mas di 15 aña di 
experiencia di financial literacy busi- 
ness development y tambe financial 
management pa negoshinan chikito 
y mediano). 

Sr. Curven A. Whyte (Director di 
CMPA, un Profesional Corporate 
Experienced Person), a sa di duna un 
tremendo presentacion na tur e par- 
ticipantenan cu tabata presente. 

E meta di e encuentro aki y ful e 
proyecto di COSME ta pa envolvi e 
representantenan publico/priva ad- 
ecuado y relevante pa sigura un exito 
total. E participantenan cu a atende 
e training aki tabata: DEZHI/ Idea 
y Exprodesk, KvK, Qredits Aruba, 
Gianni’s Group, ActionCoach, SQS 
Consultancy & Research, Pree Zone 
Aruba, CIBC Bank, Doc Opleiding 
(Sc Trainingen, Maps Consultancy 
Accura Tax Cnsultancy. Na final di 
e training 16 persona a logra di haya 
un certificado. 

IDEA ta gradici tur e moderadornan, 
COSME consultant y coleganan di 
DEZHI cu a yuda pa haci e work- 
shop aki posibel, specialmente nos 
coleganan Clarina Geerman y Xavier 
Boekhoudt. Na final di e workshop 
tur participante a ricibi un certificado 
di participacion y tambe nan a keda 
hopi satisfecho cu e informacion cu 
nan ricibi durante e training. 

Un episodio decisivo den e lucha pa nos Status Aparte 

Skirbi pa drs. Mario Croes 


INTRODUCCION 

Den e articulo aki Mario Enrique 
Croes ta recapitula un episodio 
cu e ta considera decisivo pa e lu- 
cha pa nos Status Aparte.Ta trata e 
periodo entre februari 1981 ora cu 
e prome sesion di e Conferencia di 
Mesa Rondo a tuma luga y septem- 
ber 1981 ora e partido MEP a sali 
for di e gabinete Martina. Durante e 
episodio aki Betico Croes a sufri un 
derota casi decisivo na man di e Hu- 
landesnan pero contra tur expecta- 
tiva ta logra transforma esaki den un 
victoria inespera. E prome version 
di e articulo aki a wordo publica na 
november 1983. Den e version aki 
a haci cierto cambionan pa aclaria e 
contexto pero e esencia a keda me- 
sun cos. 

E CUADRO 

Karl Marx a jega di scirbi cu ta como 
si fuera tur gran sucesonan y perso- 
nanan historico ta surgi dos bes: e 
prome bes manera un tragedia y e di 
dos bes manera un tragi-comedia. En 
berdad ta asina cu durante e decada 
1973-1983, diferente biaha a parce 
cu Betico Croes lo a sufri e mesun 
destino cu su predecesor, Henny 
Eman (e welo). Manera conoci, e 
prome Henny Eman a guia e lucha 
nacionalista pa separacion despues 
di e Segunda Guera Mundial pero 
esaki a culmina den e Statuut (1954) 
cual no a resulta den un separacion 
di e constelacion Antiano. Y despues 
di e prome sesion di e Conferencia 
di Mesa Rondo na februari 1981 ta- 
bata parce cu esaki tambe lo a bira 
e destino di Betico Croes. Sinem- 
bargo contrario na tur expectativa di 
su contrincantenan local y interna- 
cional cu no tabata tum’e na serio, 
Betico Croes a logra duna e situacion 
un buelta sorpresivo. Y ironicamente 
esun cu e crea e oportunidad pa e 
por a haci esaki ta e mesun Huland- 
esnan cu a tranca su esfuersonan tur 
e tempo. Pero pa logra esaki Betico 
Croes mester a acepta cu Aruba lo a 
bira independiente na 1996 despues 


di un transicion di 10 aña. Esaki a 
wordo acorda durante e di dos se- 
sion di Conferencia di Mesa Rondo 
cual a tuma luga na maart di e aña 
1983 na Den Haag, segun cual Aru- 
ba lo haya un Status Aparte durante 
un fase transitorio di 10 aña cu lo 
cuminsa na 1986 y lo desemboca 
na 1996 den un independencia pa e 
isla. 

INDEPENDENCIA 
DI ARUBA: MENASA 
REAL OF “BLUFF” 

Durante e rebelion cu a tuma luga na 
Aruba na augustus 1977, e lucha pa 
separacion for di Antias Neerlandes 
a radicalisa den un lucha pa inde- 
pendencia ora e lider di MEP, Betico 
Croes, a proclama 1981 e aña cu Aru- 
ba lo bira unilateralmente independ- 
iente. Pero tambe tabata cuadra den 
e strategia di Betico Croes cu unabes 
Hulanda a instala e Grupo di Trabou 
di Reinado (GTR) despues di e rebe- 
lion di augustus 1977 cu el a modera 
su posicion. E1 a declara e ora ey cu 
mirando e desaroyonan positivo, no 
tin motibo pa proclama mas e inde- 
pendencia unilateralmente na 1981. 
E GTR a keda instala den december 
1978 y a finalisa su estudio na au- 
gustus 1980. E estudio aki mester a 
sirbi como base pa e Gonferencia di 
Mesa Rondo. E intencion tabata pa 
traha acuerdonan durante e prome 
sesion di e Conferencia di Mesa Ron- 
do, siguientemente duna e diferente 
delegacionnan oportunidad pa bay 
bek nan islanan pa consulta y haya 
apoyo pa e acuerdonan y despues 
bolbe pa tuma e decisionnan den 
e di dos sesion di e Conferencia di 
Mesa Rondo cu lo a sigui algun luna 
despues. 

For di e rebelion na augustus 1977 
te cu e di dos sesion di e Conferen- 
cia di Mesa Rondo na maart 1983 
tanto Hulanda como Aruba a pone 
e carta di independencia di Aruba 
riba mesa. Durante e prome sesion 
di e Conferencia di Mesa Rondo Hu- 
landa ta bisa e delegacion di Aruba 
claramente cu si nan bay pa inde- 



pendencia Hulanda lo no yuda cu 
ningun di e garantianan pa e inde- 
pendencia politico y integridad teri- 
torial. E delegacion Hulandes tabata 
consciente cu Aruba no por a riska 
independencia politico sin e garan- 
tianan Hulandes. Nan a reta e del- 
egacion di Aruba cu si Aruba kier su 
independencia, e mester tuma esey 
e ora ey prome cu e fase transito- 
rio durante cual, segun Hulanda, lo 
mester a prepara pa un fase final. 
Confronta cu e reto aki Betico Croes 
a doblega pasobra e no kier a tuma 
e riesgo si Hulanda tabata “bluff ” of 
tabata trata di un menasa serio. Pero 
durante e di dos sesion di e Confer- 
encia di Mesa Rondo ora Hulanda a 
bolbe haci esaki na maart 1983 Beti- 
co Croes a call e “bluff ” y a acepta pa 
bira independiente na 1996 despues 
di un periodo di transicion di 10 aña 
durante cual Aruba lo tin un Status 
Aparte den Reino Hulandes. 

E hecho cu na 1995 ni Aruba ni Hu- 
landa a persisti pa Aruba bira inde- 
pendiente pero a continua cu e Sta- 
tus Aparte ta demostra cu e opcion 
di un independencia di Aruba nunca 
tabata real teniendo cuenta cu e con- 
texto geo-politico existente pero mas 
bien esaki tabata parti di un nego- 
ciacion cu tabatin hopi ingredien- 
tenan di un wega di poker. 

[ Continuacion den proximo edicion ] 

Jump Up pa e Scelnan di Dakela le 
tuma lugar diaransen awer 



^^woo Daifo^ 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 29 Jan, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.42 

1.44 


1.46 

Zwitserse frank 
(per 100) 

CHF 

190.51 

191.23 


192.03 

Pond sterling 

GBP 

2.44 

2.49 


2.55 

Japanse yen 
(per 10.000) 

JPY 

162.14 

163.62 


165.26 

EURO 
(per 100) 

EUR 

218.48 

220.48 


222.69 

Deense kroon 
(per 100) 

DKK 

28.65 

29.37 


30.17 

Noorse kroon 
(per 100) 

NOK 

22.07 

22.79 


23.59 

Zweedse kroon 
(per 100) 

SEK 

21.53 

22.25 


23.05 



CAYANAN di Dakota ta bisti nan mascar- 
ada pa celebra Carnaval y lo cuminsaa den 
oranan di atardi cu e Jump Up Escolar. 

Sequencia 

Imelda kleuterschool 

Relay System di Elite cu sound di BMW 

Jacinta Kleuterschool 

Eatima College 

Puis X School 

BMW Band 

Ruta Jump Up Escolar 

- Jump up ta sali for di Centro di Bario Da- 
kota, lora rechts den Pampunastraat y sigi 
te cu crusada Pampunastraat/Caya Juancho 
Kock. 

- Crusada Pampunastraat/Caya Juancho 
Kock, parada ta lora links y sigi den Caya 
Juancho Kock te cu crusada Caya Juancho 
Kock/Guyabastraat. 

- Na dicho crusada jump up ta lora links y 
ta sigi den Guyabastraat te cu crusada Guy- 
abastraat/Caya Papa Juan Pablo II. 

- Jump up ta lora links y sigi den Caya Papa 
Juan Pablo II te cu crusada Caya Papa Juan 
Pablo II/Mispelstraat. 

- Na dicho crusada parada ta lora rechts 
den Mispelstraat y sigi te cu crusada Mis- 
pelstraat/Pampunastraat. 

- Na dicho crusada jump ta lora links den 
Pampunastraat y sigi den Pampunastraat y 
ta termina dilanti di Centro di Bario Dakota. 

Jump Up Dakota ta diaranson awor di 8'or di bay dilanti 




mmuBi 




I DIARANZON 31OIJANUARINA OAkOTA 

f JUMP UP PSCOLAP: 4.30 - 6PM 
JUMPUPGPANOI: 8-W.30PM 
SALimOO fOP 01 CfNTPO 018API0 ^ 


9AN0ANAN:SimYNB0 

CONnRMO) 


PRESIDENTE di Centro di Bario 
Dakota y Team, Comicion Dakota 
Uni, SMAC, Prins Bon y Pancho Laaf 
y Dakota su Reina Infantil Shenely 
Pines ta invita pueblo en general pa 


disfruta di e famoso Jump Up di Da- 
kota, cual lo tuma lugar diaranson 31 
di januari. 


Sequencia 

• Reina y Prins y Pancho nan di 
Aruba su Carnaval 

• Popcorn Dancers 

• Quality Brassband 

• BMW Band 

• NBO Band 

Ruta Jump Up 

- Jump Up lo sali for di Centro di 
Bario Dakota, lora links bai den Pam- 
punastraat. 

- Crusada Pampunastraat/Appelsin- 
astraat ta lora rechts y sigi den Ap- 
pelsinastraat te cu crusada Appelsin- 
astraat/Pindastraat. 

- Parada ta lora rechts den Pindas- 

traat y sigi bai te 
cu crusada Pindas- 
traat/Mispelstraat. 

- Crusada Pindastraat/Mispelstraat, 
parada ta lora links den Mispelstraat 


y ta sigi te cu crusada Mispelstraat/ 
Caya Papa Juan Pablo II. 

- Parada ta lora links den Caya Papa 
Juan Pablo II y ta sigi te cu crusada 
Caya Papa Juan Pablo II/Guyabas- 
traat. 

- Parada ta lora rechts na dicho crusa- 
da y sigi bai abou den Guyabastraat 
te cu crusada Guyabastraat/Caya 
Juancho Kock. 

- Parada ta lora rechts y sigi bai den 
Caya Juancho Kock te cu crusada 
Caya Juancho Kock/Pampoenastraat. 

- Parada ta sigi den Pampoenastraat 
bai ariba y ta finalisa dilanti di Cen- 
tro di Bario Dakota. 

Nos ta warda boso pa bin celebra cu 
nos bario Dakota Tur Dia. 

Corda dal bo dress nan den e color 
geel cu preto. Gradiciendo tur cu a 
hasi y ta hasiendo esaki posibel. 


Sunset Parade na Noord ta awenochi 




NOORD^ 

carnivaQI^ 

COMMITT 



ta invita e 

Pueblo di Aruba y e Bario di Noord 
pa ioin nos mahestuoso 



30 Januari 2018 
7:00 p.m. 

Ruta: 

Antes Veld di Bubali 
te cu 

Centro di Bario Noord 


ABO ta cla p’e siguiente parada di carnaval? 

Yega mañan anochi na Noord pa disfruta di e grandioso 
Sunset Parade 2018 cu ta cuminsa pa 7’or di anochi. 
E parada ta sali for di ex veld di Bubali y lo termina na 
Centro di Bario Noord. 

Lo conta cu 5 grupo y 6 banda. 

E secuncia ta e siguiente 

1) Empire cu Buleria 

2) Kokinan di Turibana cu DLS 

3) Taxinan pirata di Sabana Liber cu Tsunami 

4) Grupo loco mixto cu Le Groove 

5) Celebracion Seroe Janchi cu BMW 
Last lap lo ta STEAM. 

Yega Noord mañan anochi pero trempan y disfruta di 
e Sunset Parade. 

Dia 2 di februari Centro di Bario 
Brazii ta organisa Mens Erger 
Je Niet Live styie di Jouvert 



DIASABRA dia 2 di februari Centro di Bario Brazil lo bay tin e 
prome edicion di Mens Erger Je Niet Live: Jouve Edition. 

Gruponan ta bin cu nan paña di drumi, babydoll, pijama, yapon, 
jockey manga largo, etc. Dus, nan lo bin cla bisti pa bay jouve 
despues di wega. 

Teamnan invita pa 9:00 pm 

* Waki Gang, cu color geel. 

* Toyota, cu color berde. 

* Jun Jun Racing, cu color cora. 

* Chill Swa, cu color preto. 

Teamnan invita pa 10:30 pm 

* Gaña Sa, cu color geel. 

* Hat Masters, cu color berde. 

* Jolly Jokers, cu cora. 

* Kleine Vrijdag, cu color preto. 

Abo a yega di wak “Mens Erger Je Niet Live” na Centro Di Bario 
Brazil? 

Wel, e biaha aki, dia 2 di februari, no ta cos pa perde. 

Entrada ta unicamente un sonrisa! 


Jump-up escolar Pariba di brug ta mas grandi cu nunca 



EN coneccion cu e Jump-Up escolar di San Nicolas, e mae- 
stro nan di e comicion organisador a reuni e siman aki na 
Eilomena College Mavo. Durante e reunion aki puntonan 
manera seguridad, tiramento di lot pa banda y uniform a ser 


treci padilanti. 

Scolnan participante ta Filomena College Mavo, Colegio San 
Augustin, Abraham de Veer y Colegio San Nicolas. E banda 
nan cu lo acompaña e studiante nan ta Tsunami y Le Groove. 
E jump-up ta tuma lugar dia 9 di februari 2018. E ta cum- 
insa 10:30 am na YMGA y ta termina na Garnival Village. 
Mayor y conocirnan ta ser invita pa para na banda y apoya 
nos studiante nan. 

Tanto e studiante como e maestronan ta entusiasma cu e 
evento aki cu ta bay ta mas grandi cu nunca. 

Potret ta cortesia di Addonsito Groes 

SABA a eligi su Reina di Carnaval 2018 







DEN cuadro di e projecto social final pa IPA, e stu- 
diantenan Jessica Franken y Karin Berkemeyer a or- 
ganisa un mainta pa registra voluntarionan pa yuda 
na e stichting durante aña. E stichting mester hopi 
persona pa yudanan den tur area. 

Alabez e studiantenan a combina e mainta aki cu un 
actividad carnavalesco cu tabatin entre otro e elec- 
cion di Reina pa Stichting SABA Aruba. 

Un total di 4 señora a participa y e cuerpo di hu- 
rado a consisti di Carnavalista Indra Arends, Reina 
di Carnaval 2017, Sabina Rey y Sra. Carnaval 2017 
Julie Tromp. 

Aruba su Prins cu Pancho 2018 “Bon Laaf” a guia e 
candidata nan durante e evento. 

Un danki grandi ta bay pa Youth Xtreme cu a brinda 
tur presente nan hitnan di tur tempo. E MC tabata 
Addonsito Croes. 

Reina nan di SABA Azalia a keda staigiate Anamar 
Eigueroa y Reina Bewoner 2018 ta Marisca Bryson. 
Inmensamente agradecido e studiantenan ta na cada 
boluntario y sponser cu a haci e evento pa nos grandi 
nan, posibel. 

Danki na Kendrick Ras di YX-treme photography. 

Paseo Herencia a celebra Carnaval den grandi 


















i 

il 









DIARANSON 24 di januari, Paseo Herencia tabatin 
un celebracion di Carnaval. 

E anochi tabata uno yena cu sorpresa! E programa di 
carnaval masha conoci, Riba Bou hunto cu Ruben Gar- 
cia, tambe tabat’ey pa e anochi unico aki y e programa a 
wordo transimiti live via Diario TV 

Manera semper Paseo Herencia su tiendanan y restau- 
rantnan ta cla prepara pa cualkier evento cu lo tuma 
lugar, y no por laga afo cu nan a prepara tremendo pro- 
mocion specialmente pa carnival 64. 

Mimo’s Ice Cream Rolls, cu ta lo ultimo den “ice cream 
trends” tabatin promocion di dollar pa florin. 

Maggy’s tin nan promocion di Glitter Hair pa full e tem- 
porada di carnaval. 


Sunset Shack tin “buy 3 or more and get 30% off ” riba 
tur Dushi Design Shirt. 

Kok Optica, cu semper tin lo ultimo den eyewear, tin 
tremendo oferta pa carnaval. 

The Athelete’s Eoot, cu tambe tin lo ultimo den moda 
di keds, tambe tin tremendo promocion pa e temporada 
aki, y asina por keda menciona mas di e tremendo ofer- 
tanan cu Paseo Herencia tin pa Carnaval 64. 

Durante e anochi aki, e banda “Madness” tambe tabat’ey 
presente pa pone un y tur riba pia, y sin laga afo Coco- 
rico Dancers hunto cu Youth & Kids in action, tambe a 
deleita tur esnan presente cu nan presentacion. 

E anochi tabata uno sumamente divertido y publico pre- 
sente a goza masha hopi mes di un anochi carnavalesco. 

Sold Out! Kiwanis Club of Palm 
Beach ta anuncia sell out di e 
Carnaval Masquerade Party 

Kiwanis 

CLUB OF PALM BEACH ARUBA 



DIA 9 di februari 2018 na Renaissance Convention 
Center, Kiwanis Club of Palm Beach lo bay tin e 21 edi- 
cion di e popular Carnaval Masqurade Party y lo cum- 
inza 9:30 pm y lo termina 2:30 am. 

E carchinan cu tin un balor di AWG 400.00 pa pareha 
caminda y tur e fondonan recauda cu e Masquerade Par- 
ty di Kiwanis Palm Beach recauda, lo bay bek den nos 
comunidad y tur a wordo bendi. En coneccion cu e hecho 
aki, Kiwanis Club of Palm Beach ta yama un miyon di 
danki na e companianan y individualnan cu a contribui 
na e bon causa aki. 

E fundraising aki ta yuda Kiwanis Club of Palm Beach 
hasi diferente proyecto manera, e Santa Claus Project, 
Back to School Project cu nos ta hunto cu e otro Kiwanis 
Clubs di Aruba, e Childseat Project y sin kita afo tur e 
donacionan cu nos ta hasi na diferente organisacion den 
nos comunidad. 

E bandanan pa e Masquerade Party lo ta Tsunami, ‘N 
Fuzion y Robert Jeandor y su Solo Banda Show. 

E great di e fiesta tambe ta e hecho cu lo tin entreteni- 
mento p’afo di e Renaissance Convention Center, cu lo 
keda como sorpresa. 

No por keda sin menciona e popular “Ora Loca”, pa cual 
e Masquerade Party ta bon conoci p’e tambe. Sin laga 
afor e super decoracion cu lo bay transforma e Conven- 
tion Center den un lugar unico. 


E Masquerade Party ta un fiesta “Open Premium Bar”, 
pues nada di cash bar of tokens, y ta premium snacks. 
Tambe lo sirbi e famoso corn chowder soup. 

Ta e fiesta di aña cu bo no tin cu bin cu cartera. No lo 
falta tampoco e fabuloso doorprizes y tampoco premi- 
onan pa e diferente difraznan. 

Kiwanis Club of Palm Beach 

Kiwanis Club of Palm Beach Aruba ta forma parti di 
Kiwanis International, un organisacion mundial di bo- 
luntario dedica na cambia mundo, cuminsando na un 
comunidad y un mucha. Nos ta un organisacion den 
crecemento, dedica na yuda muchanan di mundo henter 
hisando nan calidad di bida. 

Pa mas information di Kiwanis Club of Palm Beach 
bishita nos webpage na: www.kiwanispalmbeach.com of 
nos FacebookFan Page na: https://www.facebook.com/l0- 
wanispalmbeach. 












26 


AWEMainta 


Diamars, 30 Januari 2018 



Parlamentario Alan Howell (POR) 

"Mi tin pleno confiansa 
cu Minister di Hustkia lo 
tuma e mlhor decision" 


Fraccion di MEP a reuni cu IMF 

E aclitud positivo di IMF 
pa cu e cambio di maneho 
labala remarcabel 


PAJRJLAMENTARIO di partido POR, Alan 
Howell ta indica cu tur hende ta pendiente di e 
decision cu Minister di Husticia lo tuma e siman 
aki cu tin di haber cu nos Cuerpo Policial. 
Minister di Husticia lo mester tuma un decision 
den ki rumbo nos Cuerpo Policial lo mester sigui 
bay y ken lo tuma e timon over. E Korps Chef ac- 
tual a notifica cu e no ta desea di sigui maneha e 
cuerpo di polis y ta cla pa otro reto. 

Parlamentario Alan Howell sa y ta compronde cu 
esaki no ta un situacion facil y tampoco un deci- 
sion facil, pero e ta sigur cu nos Minister di Husti- 
cia lo sa di bin cu e mihor plan pa cu nos Cuerpo. 
Cuerpo Policial mester haya su paz y trankilidad 
bek mas lihe cu ta posibel pa asina tur polis por 
sigui focus riba e meta cardinal cu ta; mantene 
ordo, respet, trankilidad y seguridad nacional. 
Como representante di pueblo Parlamentario 
Alan Howell lo sigui vigila e proceso aki di cerca. 


AJLGUN Parlamentario di Fraccion di MEP, sr. Rocco Tjon, 
sra. Daphne Eejuez y sra. Setty Christiaans-Yarzagaray a re- 
uni cu un delegacion di IMF durante nan bishita anual unda 
nan ta reuni cu varios stakeholder pa evalua e estado finan- 
ciero y economico di nos pais. 

Nan actitud positivo pa cu e cambio di maneho tabata re- 
marcabel, como tambe nan expectativa pa un plan financiero 
y economico mas realistico y responsabel, mirando cu esaki 
no necesariamente tabata e caso cu e gobierno anterior. 

Durante e encuentro aki e parlamentarionan presente a en- 
fatisa riba e compromiso y importancia di hiba un control 
berdadero, y cu e coalicion actual den parlamento lo no bira 
un stempel parlement manera a bin ta mira e ultimo añanan. 
Esaki muy en particular pa locual ta trata e maneho di gasto 
di e aparato gubernamental, cu ta un remarca persistente 
den e rapportnan di IMF. 

Tambe a papia riba e necesidad pa reduci e “red tape”, mane- 
ra acorda den e programa di gobernacion, pues reduci e bu- 
rocracia den e aparato gubernamental, pa asina por aumenta 
eficiencia y agilisa procesonan pa na su turno por stimula 
establecimento di negoshi y como resultado tambe crea mas 
cupo di trabao den sector priva y tambe stimula diversifica- 
cion economico den e diferente areanan manera por ehem- 
pel agricultura, innovacion y diversificacion di nos turismo. 

Studiantenan di IPA ta gradici Setar NV 




EN conedon cu nan proyecto social di IPA, e studiante 
nan Karin Berkemeyer y Jessica Franken ta gradici SETAR 
NV pa e premio otorga na e ganador di e eleccion di reina 
di SABA. Nan a organisa un proyecto carnavalesco pa nos 
grandi nan cu a resulta un exito grandi. 

Aki por mira ora cu representante di Setar nv, Susanna 
Maduro ta haci entrega di e premio na e studiante Jessica 
Franken. 

Potret ta cortesia di Addonsito Croes 


DTI ta sigui informa 
pueblo di Aruba 
tocante su mudamento 

MANERA D.T.I. a yega di informa c unan lo ta 
mudando pa Barcadra, nos ta contento di informa 
cu nos adres nobo ta: Barcadera 153, net pariba di 
Veterinaire Dienst (Abattoire). 

Fuera di nos adres nos ta informa cu durante e si- 
man di 29 di januari 2018 pa 2 di februari 2018, 
D.T.I. lo ta cera ainda pa ordena y organisa su fac- 
ilidad nobo. 

SETAR y D.I.A. ainda tin di termina nan trabou y 
controla e sistema cu su instalacion pa verifica cu 
tur cos ta funciona optimal manera mester. 

Dia 6 di februari D.T.I. lo cuminsa duna servicio 
atrobe. Di antemano staf y personal di D.T.I. ta 
pidi disculpa pa e inconveniencia y ta yama tur 
danki p’e comprension. 


Celebracion di 
Carnaval di S.V.GJL 
ta diarason awor dia 
31 januari 2018 

E aña aki ta di 18 aña consecutivo cu G.M. di Renaissance 
ta sponser fiesta di Carnaval pa S.VG.A. 

E celebracion ta tuma lugar den Renaissance Conference 
Center di 09:00 mainta te cu 2:00 di merdia. 

Diarason awor tur departamento di S.VG.A.: Esta Pasadia 
Bibitopin, Pasadia Briyo di Solo, Skol Dunuman, Centro 
Man Na Obra y Cas Sjabururi lo jump y baila riba ritmo di 
“The New Climaxx”. 

Como muestra di gradicimento p’e GM di Renaissance como 
e empleadonan amical di Renaissance Conference Center 
cu pa 18 aña caba ta duna nos grupo un trato cordial y sub- 
lime nos ta desea si prensa por bin cubri e evenemento. 
Cliente y Personal kier gradici di curason Gerente y Personal 
di Renaissance pa nan bunita gesto. 

APA cu update den e desaroyonan pa 
loke ta trata e Masterplan pa cu waf di 
Oranjestad na Minister Dangui Oduber 



MINISTER di Turismo, Salubridad Publico 
y Deporte Sr. Dangui Oduber conhuntamente 
cu Minister di Infrastructura y Medio ambi- 
ente Sr. Otmar Oduber a reuni cu APA pa rici- 
bi tur e ultimo desaroyonan di e Masterplan 
“Waf Oranjestad”. 

E intencion tras di e presentacion tabata ta pa 
duna un update di e Masterplan na Gobier- 
no. Actualmente e proyecto ta den e etapa na 
unda Gobierno tin cu bai incorpora su vision 
pa cu e desaroyo na waf di Oranjestad. 




E Masterplan aki ta un proyecto a largo plaso 
di mas o menos 15 pa 20 aña pa completa. Pa 
tipo di proyectonan di e magnitud aki e co- 
mienso ta importante, esta un bon etapa ini- 
cial. Durante e añanan venidero lo ta bai tin 
hopi desaroyonan positivo den “Waf Oranjes- 
tad” hunto cu loke tin existente caba den e 
desaroyo di nos Gaya grandi. Esaki ta loke nos 
ta yama un senergia. 

Durante e reunion aki a trata tambe desaroyo- 
nan di atraccionnan cu meta di fascinacion, ta 
papia di atraccionnan cu lo ta unico, diferente 
y original pa atrae nos turistanan y tambe nos 
hendenan local. 

Gobierno kier desaroya y inverti den atrac- 
cionnan completamente diferente y nunca 
antes bisto na Aruba. Por ultimo a demostra 
tambe e desaroyonan pa locual ta e sitio cu e 
barconan crusero ta staciona actualmente. 

Gobierno di Aruba lo incorpora su vision na 
unda cu APA lo hasi e cambio nan necesario 
na e proyecto aki pa por brinda Aruba algo 
unico na unda cada cuidadano riba nos isla 
por ta orguyoso di dje. 

Parlamentario Endy Croes na Marlon Sneek: 

het land der blinden is éénoog koning'' 



MARLON Sneek den un articulo recien ta acusa Lider di 
MEP atrobe riba aspectonan fuera di contexto. 

Mi no sa sigur si ora e skirbi su articulonan e ‘colebra’ ta bou 
di influencia di un of otro substancia. No por lubida cu e 
gusta su ‘Black labeP y tabata presta esakinan den tienda sin 
paga pa nan. Marlon ta splica cu den 7 siman di gobernacion 
Minister Presidente sra. Evelyn Wever Croes no a presenta 
ningun decision of cambio cu excepcion di manda alrededor 
di 200 hende cas expresando cu ta trata di persecucion po- 
litico. 

Refrescando memoria 

Mester refresca Marlon su memoria y record’e con e ‘chol- 
lernan’ di AVP a laga Cocolishi y Bestuurskantoor. Sin com- 
puter, cortando tur waya di Setar, sin ningun documento, 
hortando hasta e harddisk di e server. Pues a dura minimo 
2 siman pa por a restablece ordo den cas pa por goberna. 
Alrespecto hendenan cu a wordo manda cas lo ta bon pa abo 
y Mike atende nan na ‘Cas di partido’ y duna nan un spli- 
cacion dicon boso a pone den tur nan contractnan ‘voor de 
duur van de regering’. Pues bo ta bin y lo bo bay cas cu e 
gobierno! Ta Prome Minister Evelyn Wever Croes a firma 
esakinan, Marlon? Mike Eman y AVP a tuma e hendenan 
aki na trabao den kantoor di diferente minister cu un con- 
tract como coordinador y despues ta pone nan traha den por 
ehempel MFA, pero nunca a ‘take care’ pa nan hendenan y 
nunca a drecha nan contract. Indirectamente Mike y Marlon 
‘colebra’ a tuma tur e hendenan aki haci chambon. Marlon y 
Mike tabata sa bon bon ki trampa nan a prepara pa nan pro- 
pio hendenan. Esaki ta e puro berdad. Para den bo sapato y 
enfrentanan awor. 


Oposicion zwak y desorienta 

Riba speculacion di Marlon alrespecto cu coalicion lo bay Idta 
reparatie toeslag y schoolgeld ta un indicacion hopi fuerte cu 
AVP su oposicion ta mandando señal di un oposicion hopi 
zwak y desorienta. Na Hulandes nan ta bisa ‘een kat in het 
nauw maakt rare sprongen’. Hasta un Parlamentario cu no a 
caba ni LTS nan tin awor como vocero cual ta ilustra cu e par- 
tido ta bayendo fondo di lama. Pa e ‘colebra’ su speculacion 
riba pensionadonan, Gobierno ya a anuncia cu lo elimina be- 
lasting por completo riba pensionadonan cu tin mas cu 1 
pensioen unda pensionadonan lo no mester yena formulario 
mas y lo scapa mas di mil florin pa aña y alabes durante 
aña lo bay rebaha considerablemente e porcentahe cu nan 
ta contribui na AZV y esaki lo bira otro alivio. Lamentable- 
mente AVP nunca a trata nos grandinan cu e cariño y amor 
poniendo nan tambe como hende central. Evelyn a fix esaki 
den tempo record. 

Desaster financiero 

Na Parlamentario Marlon ‘colebra’ Sneek nos mester recorda 
bo si riba e desaster financiero cu Boso a laga atras. Recien 
den luna di december mester a aproba 130 miyon di pre- 
supuesto supletorio 2017 pa paga placa cu boso a malgasta 
den campaña. Mike su fiesta riba e brug a costa pueblo 142 
mil florin pa 1 anochi di fiesta. 22 miyon di ATA, 33 miyon 
na Leveranciers ta placanan cu boso a malgasta, 7.3 miyon 
retene di empleadonan di Serlimar cu desde mei 2015 no a 
wordo traspasa y boso a malgasta, 10 miyon regala na TNO 
y Phillips Lighting, esta e 2 companianan di Hulanda cu a 
wordo paga pa bin establece na Aruba sin crea un cupo di 
trabao, 2 miyon cu no a paga na Arubus, 8 miyon na propa- 
ganda na compania amigonan Patrick Paskel and friends, 27 
mil pa luna pa Sebastian pa e atende cu e Facebook di Mike, 
360 mil florin pa amigonan haci Eove festival, corupcion na 
gran escala den tereno unda amiga di radio a bira miyonario 
cu patrimonio di pueblo. Investigacionnan ta na caminda y 
boso wanta durol Hustamente ora Marlon Sneek of cualkier 
parlamentario cu a scoge pa ta riba lista di AVP papia algo 
for di sla nos lo recorda pueblo e desaster financiero cu AVP 
a laga atras. Esaki ta djis un til<d di un lista largo di e abusa- 
dornan aki. Nos lo keda atento pa reacciona riba tur engaño, 
redo of speculacion di AVP. 

Durante rueda di prensa a enfatisa cu A.LA* 
a sigui duna prioridad na ^Good Governance' 



COMO e autoridad di turismo na Aruba, A.T.A. ta es- 
tricto den su maneho. Gerencia ta laga diferente com- 
pania independiente haci auditoria riba base mensual y 
anual. 

Esaki ta tuma luga ya for di 2011, na momento cu Ofi- 
cina di Turismo a bira independiente y orguyosamente 
por bisa cu tur aña ta cumpli debidamente cu entrega 
di entre otro e Rapport Annual, cu ta inclui resumen di 
resultadonan y di trabou haci, como tambe e relato fi- 
nanciero cu su respectivo ‘goedkeurende verklaring.’ E 
proceso di auditoria na A.T.A. a inclui tambe un ‘dossier 
review’ di Centrale Accountants Dienst na 2016. 

Esaki fuera di e auditoria financiero mensual y anual 
conduci pa companianan di accounting independiente. 
E rapport annual ta wordo entrega formalmente na Min- 
ister di Turismo. Prome cu Minister aproba e rapport, ta 
manda esaki pa Parlamento di Aruba cu tin un periodo 
di 10 dia pa haci eventual pregunta. 

Conforme ley tin otro momento clave pa A.T.A.; fuera 
di entrega di Rapport Annual, entrega di e Presupuesto 
Annual ta instrumental den e maneho responsabel cu ta 
spera di A.T.A. 

Na 2017, pa di 7 biaha, A.TA. a haci entrega di e dos 
documentonan clave aki, conforme ley aplicabel pa 
A.TA. 


Ta ehercicionan extenso, pero di sumo importancia pa 
un maneho conforme ley y conforme practica di ‘Good 
Corporate Governance’. 

E control riba maneho y actividadnan di e organisacion 
ta exigencianan cu ta pa gran parti hancra den ley. Un 
di e exigencianan ta cu Hunta di Supervision di A.T.A. 
ta supervisa e maneho di gerencia. Hunto cu otro aspec- 
tonan, ta percura cu e instituto ta wordo maneha den 
un forma transparente y responsabel. Maneho tambe ta 
encera cu ta identifica areanan di mehoracion y cu ta 
desaroya plannan strategico. A.T.A. ta pone hopi enfasis 
riba e fortalecemento di su maneho, actividadnan y ac- 
cionnan. Esaki tumando na cuenta cu e ta opera den un 
esfera hopi dinamico. 

Entrada principal di Oficina di Turismo ta e ‘Tourism 
Eevy’ cu Gobierno a designay anteriormente tabatayama 
‘Room Tax.’ Euera di esaki, A.T.A. ta ricibi fondonan adi- 
cional for di september 2012 atrabes di e ‘Travel Promo- 
tion Eevy’ maneha directamente door di e oficina mes 
den colaboracion estrecho cu lATA (International Air 
Transport Association). E entrada aki ta bay bek pa cu- 
bri e gastonan haci den promocion di Aruba y tambe den 
e desaroyo di nos producto turistico. Ademas, A.T.A. su 
entrada menos su gastonan, pues su resultado ‘netto’ ta 
designa pa Gobierno di Aruba, for di 2015. 

Pa loke ta trata aña 2017, Aruba su turismo en general a 
cera cu un crecemento di 9.1% si exclui e mercado fragil, 
y cu sigur a trece su retonan, di Venezuela. Nos mer- 
cado principal, esta e mercado Mericano a cera cu un 
crecemento di 10.7%. Esaki ta e resultado di esfuersonan 
adicional cu a wordo haci durante e aña pa cu mercadeo 
den mercado Mericano. E frutonan di e ahuste strate- 
gico aki ta wordo refleha no solamente den e cantidad 
di bishitante, pero tambe den e grado di ocupacion y 
rendimento (ganashi) pa hotelnan, cual conforme resul- 
tadonan reporta pa AHATA pa 2017 a crece cu 10.8%. 

Pa 2018 A.T.A. y su ekipo ta determina pa sigui traha 
duro, cu positivismo y basa riba sigur e cuadro di mane- 
ho conforme ‘Good Corporate Governance’. 

Lotto ta desea atletanan di taekwondo tur clase di exito 

Den e 02 U»S, Open Taekwondo 
Champienships na Las Vegas, Nevada 


ANA pasa e delegacion di taekwondo a haci un bon pa- 
pel den e US Open cu e atleta prospecto Chiara Petroc- 
chi logrando un medaya di Plata pa Aruba. 

E aña aki un bes mas un delegacion di taekwondo lo 
competi den e G2 U.S. Open Taekwondo Champion- 
ships dianan 29 di januari pa 2 di februari teni n’e 
ciudad di Las Vegas, Nevada. 

E campeonato aki ta wordo organisa pa USA Tae- 
kwondo y ta categorisa como e Open di Taekwon- 
do mas feroz y competitivo na mundo unda mas di 
miles di atleta y entrenadornan rond mundo ta bin 
hunto pa cinco dia di competencia. 

Nos atletanan cu lo competi den diferente categoria den 
e US Open ta Monica Pimentel y Chiara Petrocchi. 
Mester bisa cu den luna di december e 2 atletanan aki a 
atende un campo di entrenamento unda nan ta entrena 
cu e seleccion Colombiano di taekwondo, mientras den e 


torneo Copa Federacion na Sogamosa, e dos atletanan di 
Aruba a haci un tremendo papel logrando varios medaya. 

No por keda sin menciona aserca cu e atleta femenino 
Chiara Petrocchi a conoce un tremendo aña 2017 unda 
el a logra un medaya di Oro den e Weganan Sur Ameri- 
cano Hubenil na Santiago de Chile. 

E seleccion di Aruba bou guia di coach Teo Rodriguez a 
usa e preparacion y competencia na Colombia como un 
obhetivo pa logra un bon papel den e US Open di Eas 
Vegas. 

P’e dos atletanan e US Open di Taekwondo lo sirbi como 
un oportunidad unico pa midi nan mes cu e mihornan 
rond mundo. 

Lotto, e Loteria di Aruba cu semper a sostene e deporte 
di taekwondo kier a desea ambos atleta y coach Teo Ro- 
driguez tur clase di exito den e G2 U.S. Open Taekwon- 
do Championships na Las Vegas, Nevada. 


Aruba Softball Bond ta invita su atletanan pa 

Un reunion diaranson awor pa pre seledon di softball masculino 



ARUBA Softball Bond a inicia aña 2018 bastante ac- 
tivo. Bestuur di ASB a tene 2 reunion den Januari efec- 
tuando preparacionnan nesesario pa diferente actividad- 
nan conforme nan plan. Un parti di programa di ASB 
ta pa prepara un selecion masculino kendenan lo mester 
bay representa Aruba 1 pa 9 di Juni na Monteria Colom- 
bia den campeonato di CONSURSA. Manera ta conosi 
WBSC cu ta e organisacion mundial esta World Baseball 


and Softball Confederation a inicia cu un protocol reci- 
entemente di puntacion cual lo determina un posicion 
riba tabla mundial esta di ranking. 

Pa weganan na Colombia esaki ta uno valido y paisnan 
miembro mester participa pa bin na remarke y subi rank- 
ing mundial. ASB lo bay splika tur detayes durante re- 
union di pre selecion. E reunion aki lo tuma lugar diaran- 
son awor 31 di Januari cuminsando pa 730pm sharp na 
residencia di Endy Croes. ASB ta hasi un apelacion na 
tur hungadornan cu a wordo invita pa dicho reunion pa 
acudi y asina por compromete cu e plan total di prepara- 
cion cual lo inicia e promer siman di Februari. Softball lo 
bay ta conosiendo un deminsion diferente den 2018. Pre 
Selecion ta wordo jama basa riba averahe y performance 
di campeonato 2017 y alaves experencia di hungadornan 
den combinacion cu talentonan hoben cu lo mester bay 
carga nos selecion den futuro sercano. Be there!!! 

Corsou 


Despues di odisea na Venezuela 

Biaherenan di Kersou ta pegá na Ste. Demingo 



WILLEMSTAD - Pa di dos biaha den apenas un luna 
biaheronan di Korsou pa un pais strañero den Karibe ta 
keda tera pasobra sea un diktador a sera frontera pa bue- 
lo sali pa i for di Korsou of e kompania di aviashon a bati 
bankarota. 

Apenas Korsou a rekuperá dje ansiedat ku biaheronan 
di Korsou a pasa’den na Venezuela bou di kondishon- 
nan hopi desgrasiado, ata djasabra biaheronan di San- 
to Domingo pa Korsou a bira kasi loko na aeropuerto 
Las Americas pasobra outoridatnan a para tur buelo di 
PAWA Dominicana. 

Gerensia di Pawa a anunsiá ayera ku nan lo paga tur e 
biaheronan e plaka ku nan a paga pa nan buelo pero no 
a bisa ki dia. 

Suspenshon 

Loke a pasa ta ku Outoridat di Aviashon Sivil na Santo 
Domingo a suspende tur buelo di PAWA pa 90 dia paso- 
bra nan ta hopi atrasá ku pago di nan debenan na entre 
otro aeropuerto mes i pa servisionan esensial manera ali- 
mentashon bordo dje avionnan. 

PAWA Dominicana a protestá energikamente kontra e 
desishon di Hunta di Aviashon Sivil pa suspendé nan 
operashonnan pasobra e ta bai kontra desaroyo di avi- 
ashon komersial na Republika Dominikana. 

E paso aki ta un golpi kontra kresementu dje ramo di 
aviashon i ta afektá miles di pasahero pasobra no ta na 



Santo Domingo so tin pasahero pegá, na praktikamente 
tur destino pa kual e kompania ta bula. 


Tabatin pasahero di Korsou ku tabata na Miami djabi- 
erne i sin ku nan tabata sa a sali ku e ultimo buelo pa 
Korsou via Santo Domingo. 

Doño dje kompania a hasi un apelashon riba presidente 
dje pais, Danilo Medina Sánchez i riba Hunta di Avi- 
ashon Sivil pa rekonsiderá nan desishon pa e pais por 
gosa di un kompania di bandera dominikano stabil i 
efisiente. 

Pa kolmo e giyotin a kai hustamente ora ku tabatin 
wiként largu pa motibu di konmemorashon di Juan Pab- 
lo Duarte. 

Nan ta keda na disposishon pa transportá tur e pasahero- 
nan ku ta pegá na seis diferente destino dje kompania. 

PAWA debe Aeropuertos Dominicanos Siglo 21 (Aero- 
dom) i Instituto Dominicano de Aviación Civil masha 
plaka. 

Corsou 


OM a cuminsa cu e 



proceso 'ontneming' den caso "Babel" 



WILLEMSTAD - Ministerio Pu- 
blico (OM) di Córsou ta iniciá den 
caso “Babel” cu un demanda di kita 
propiedad (ontnemingsvordering) 
contra Gerrit Schotte (Córsou, 1974) 
y Cicely van der Dijs (Córsou, 1978). 
Ta trata di un proceso pa recobrá placa 
cu Schotte y van der Dijs a acumulá in- 
hustamente, esta e asina yamá ‘ontne- 
men van wederrechtelijk verl<Tegen 
voordeel’. 


Corte den Promé Instante di Córsou a 
duna sentencia dia 11 di maart 2016 
den caso “Babel”. 

Gerrit Schotte a keda sentenciá pa 
e.o. aceptá soborno di mas cu USD 
200.000 y falsificacion di documento. 
Gerrit Schotte y Cicely van der Dijs 
ámbos a keda sentenciá pa conhunt- 
amente labamento di placa di e fon- 
donan soborná. 

Hues a dicta veredicto den e caso aki 
di respectivamente 3 aña y 15 luna, di 
cual 6 luna condicional. 

Banda di e castigonan aki tambe 
Schotte a pérdé e derecho di pone su 
mes eligibel pa eleccion durante 5 aña. 

Den e caso contra Gerrit Schotte lo 
pidi Corte den Promé Instante pago 


bek di 1.861.692 florin. Den e mon- 
tante aki tin tambe inclui un pago di 
USD 800.000 cu segun OM a keda 
haci na Schotte riba un cuenta ban- 
cario na Suisa riba un cuenta di un 
compania estableci riba Marshall Is- 
lands den cual Schotte tabata esun 
beneficiá. 

Den e caso di sra. Cicely van der Dijs 
ta bay exigi e montante di 205.274 flo- 
rin. Esaki t’e montante cu segun OM 
den e caso aki a beneficiá sra. van der 
Dijs personalmente. 

E caso lo iniciá dia 15 di februari 2018 
como ‘Regiezitting’, cu nificá cu de- 
fensa ta haña e oportunidad pa pidi pa 
mas investigacion. 


Wes a interogá shofur di bus intensivamente riba abuzu seksual 


WILLEMSTAD - Den sala di 
korte djabiérné ultimo a surgi un dis- 
kushon kayente riba ken a kita e mu- 
cha aki su paña fo’i su kurpa, si ta 
Eesley of ta e propio viktima. 

Lesley a hasi manera e jeans ku e mu- 
cha tabatin bisti e dia ei tabata de- 
masiado strak na kurpa i asina ei lo 
tabata imposibel pa e kita e paña ei 
fo’i e mucha su kurpa. 

Lesley a rekonosé ku el a pidi despen- 
sa ya ku e loke el a hasi ta un akto 
kastigabel kometé ku un menor di 
edat, esta bou di 16 aña. 

Kontestando preguntanan di wes 
mr. Mauritsz de Kort, kende a bai 
enormemente den detaye riba asun- 


tu di mishimentu na kurpa, tokan- 
do partinan intimo i hinkamentu di 
dede, e akusado aki a kalkulá ku lo 
ta mas of ménos 4 biaha en total su 
aktonan ku e mucha muhé aki. 

E promé biaha di tene relashon lo 
mester tabata dia ku tabatin e ak- 
tividat di “Colourwalk”, pero a bini 
tambe padilanti e fechanan yuni i 
novémber 2016, mas fecha den aña 
2017 i finalmente 17 di séptémber 
2017 ku polisnan a haña e Lesley 
Arnhem bou di brug den akshon. 
Ademas tabatin kuestion di ta riba 
un kaminda sin nómber, somewhere 
den Emmastad. Finalmente a sali na 
Ida ku Lesley Arnhem no unikamente 


sa hiba e mucha bou di brug Juliana, 
sino tambe den Emmastad i banda di 
Marinebasis Parera (banda di Hotél 
Pasangran). 

Loke ta na fabor di Lesley Arnhem ta 
e hecho ku e no tin pasado ku husti- 
sia, pero esei ke men ku awor si na su 
edat di 66 aniversario e ta den prob- 
lema. 

Tambe wes a tene kuenta ku e ta sufri 
di diabétis (malu di suku). 

Wes finalmente a bai di akuerdo ku e 
kastigu ku fiskal a pidi, esta 30 luna 
di prizon di kua 12 luna kondishonal 
i un periodo di prueba di 2 aña, anto 
tambe guia obligatorio di parti di Re- 
classering. 

Corsou 

Maniak seksual i violento Karel Vrulaal 
lo ta den Korte 18 di mei binidero 


WILLEMSTAD - Djis pa trata su 
kaso proforma a trese e violadó sin es- 
krupulo di muchanan menor di edat, 
Karel Sylvester Vrutaal, kende ta nasé 
na Sint Maarten i tin 28 aña di edat, 
den sala di korte djabiérné ultimo. 

Su kaso no a keda tratá riba kontenido 
ainda komo ku tin algun trámite suma- 
mente importante ku mester tuma lugá. 
Remarkabel ta ku por lo ménos 4 mucha 
muhé menor di edat, e suidadano Karel 
Sylvester Vrutaal a violá realmente of a 
trata di violá. 

Pa kuminsá tin e akusashon di un mucha 
muhé menor di edat di inisial A.E.M ku 
el a kore bai kuné den outo dia 27 di 
yuni 2017, hiba den un mondi banda 
di Piscadera i ku ald el a violá e mucha 
barbaramente. Remarkabel ta ku Karel 
Sylvester Vrutaal ta aktua sumamente 
agresivo i violento den e sentido ku el a 
tene e viktima A.E.M na garganta, po- 
niendo forsa brutu riba e mucha muhé 
aki. 


Karel Sylvester Vrutaal a bisa e mucha 
muhé ku su nesesidat pa hasi séks ta 
haltu pasobra el a kaba di sali fo’i pri- 
zon komo tal e tin hopi tempu sin hasi 
nada. 

Yegando mondi di Piscadera, Karel Syl- 
vester Vrutaal a sera e portanan di outo 
na yabi i a bisa e viktima A.E.M ku e 
mester hasi séks kuné i ku e tin un arma 
di kandela den su poder i ku e ta kapas 
di uza e arma di kandela si A.E.M no ke 
kumpli ku su deseonan. 

Despues djei Karel Sylvester Vrutaal a 
start ku su aktonan seksual ku e hoben- 
sita. 

Dia 12 di yuni 2017 Karel Sylvester 
Vrutaal a violá un otro mucha muhé di 
15 aña di edat i a kore yega su kas ku 
e mucha muhé kaminda e ta biba, pa 
ranké bai kuné den su kamber. 

Karel mesora a sera e porta di dormito- 
rio na yabi, bisando e mucha muhé no 
grita mes, pasobra tóg ningun hende lo 
no tende su gritamentu. 


Dia 12 di ougustus 2017 lCarel atrobe 
a hiba otro mucha muhé den mondi 
di Piscadera na kende el a ripiti su sp- 
likashon ku el a kaba di sali fo’i prizon 
i ku su nesesidat pa hasi séks ku M.C ta 
haltu. 

Menasando e mucha muhé ku si e no 
kumpli ku su deseonan, e lo kue e mu- 
cha muhé aki su kurpa mesora ku sla. 
Enfin, asina ei a logra Karel Sylvester 
Vrutaal pa hasi séks ku e viktima. 

Entre dia 20 pa 22 di yuni 2017 Karel a 
violá e mucha muhé aki, menasando ku 
sino lo e mat’é. 

E dagfar ta duna deskripshon di akshon- 
nan sumamente violento ku e akusado 
aki a impon’é riba su viktimanan. Enfin 
tratamentu di e kaso aki lo ta dia 18 di 
mei binidero, pendiente di raport di Re- 
classering, rapórt di N.El. for di Ulanda. 
Ademas abogado enkargá ku e defensa 
di Karel Sylvester Vrutaal, señor mr. 
Dickens a pidi pa haña informashon to- 
kante ehekushon di un veredikto kontra 
su kliente aya na Ulanda. 


Ladron sekuestradó tabata hórta koriente tambe 



WILLEMSTAD - Kontinuando 
ku investigashon relashoná ku e 
kaso di sekuestro/ladronisia ku vi- 
olensia ku a tuma lugá 1 di desém- 
ber 2017 den área di Punda, riba 
un hómber di edat, polis a detené 
un sospechoso. 

Djaweps 2017, den oranan di 
mainta, personal di Divishon di 
Krimen Organisá a hasi un entra- 
da hudisial den un kas den área di 


Jandoret. Na e kas polis a detené e 
hómber R.A.L.C. nasé na Kórsou 
di 21 aña di edat, komo sospecho- 
so den e kaso ariba menshoná. 

Tambe polis a konstatá hórtamen- 
tu di koriente na e kas i a pone 
Aqualectra na altura. 

A presentá e sospechoso dilanti 
un Fiskal Ouksiliar ku a ordená su 
enkarselashon pendiente di mas 
investigashon. 

Corsou 



Shofur di bus adulto mayor Arnhem (66 aña) 
tabata abuzá di mucha di 16 aña rónt Korsou 


WILLEMSTAD - Lesley Arnhem 
ta un shofur di bus di 66 aña di edat, 
kende a presentá anteriormente al- 
gun biaha kaba dilanti di wes pa 
tratamentu di e mesun kaso aki, pero 
ta djabiérné 24 di yanuari numa e 
kaso aki a keda tratá di bérdat den 
sala di korte ku profundisashon den 
e kontenido. 

Tabatin algun fayo atministrativo 
kometé, entre otro entrega lat i of in- 
korekto di dagfar. 

Durante tratamentu di e kaso aki 
mes fiskal mr. Forbes Vicento a en- 
tregá algun proposishon pa adaptas- 
hon di e kargonan. Pa e fiskal aki es- 
aki tabata realmente su ultimo kaso, 
pasobra despues djei e lo sigui komo 
penshonado. 

Segun informe ku a bini padilanti ta- 
bata for di 5 di yuni 2016 te ku 15 
di séptémber 2017 ku Lesley a abuzá 


di e mucha muhé menor di edat aki, 
teniendo relashon amoroso i seksual 
ku e kriatura. 

Ta trata aki di un mucha ku e shofur 
di bus aki tabata hiba skol. Pero, e 
tabata probechá hasi séks kuné den 
e vén ku e tin pa hasi su trabou di 
shofur di bus, anto e tabata atendé 
ku e mucha muhé di 15 aña di edat, 
na vários sitio. 

Por ehémpel den Emmastad, ka- 
minda tin lugá hopi aisla ku e por a 
stashoná e vén, pero tambe bou di 
brug Juliana i na Marinebasis Parera. 

E akusado Lesley Arnhem a pretendé 
ku ta e mucha mes a pidié pa hasi 
séks kuné. Tabata un di e biahanan 
ku e tabata den akshon hasiendo séks 
ku e mucha muhé aki bou di brug Ju- 
liana, ku polisnan a reis riba Lesley 
hañ’é blo sunu i den akshon. 

E mucha muhé tabata patras den e 


vén i Eesley tabata sunch’é na su par- 
ti intimo di tal manera ku Lesley sim- 
plemente no por a ninga su akshon. 
Sinembargo Lesley kier a laga parse 
ku ta pa promé biaha e kos aki a sos- 
odé, pero despues ku e mucha muhé 
aki a basha abou, ela kore mustra fis- 
kal i polisnan tur e sitionan ku Lesley 
sa hib’é pa nan freimentu. 

Lesley Arnhem a rekonosé ku e sa 
duna e mucha plaka pa kumpra ku- 
minda i tambe regal’é karchi di tele- 
fon. 

Ounke tur loke Lesley tabata duna e 
mucha muhé semper tabata nét pro- 
mé ku e aktonan seksual tuma lugá, 
Lesley a sigui pretendé ku su gesto 
i of regalunan nunka no tabata pa 
fungi komo pago pa por a hasi séks 
ku T.T.D.M. 

Remarkabel ta ku dia a atrapá Lesley 
den akshon ku e mucha bou di brug 
Juliana, nét e mucha aki a kaba di 
kumpli 16 aña. 


Homber a fia outo hasi doño di dje 


WILLEMSTAD - Djaweps alrededor di 23.20 or, Sen- 
tral di Polis a risibi notifikashon di un kaso di deskubri- 
mentu di outo den e área di Berg Altena. 

Na yegada di e patruya na e sitio nan a topa ku un hóm- 
ber ku a deklará na Polis ku ela fia un amigu su outo for 
di novémber i te ku awe e no a haña esaki mas. 

Por di un investigashon ku Polis a hasi na e sitio a bin 
topa ku e amigu sintá den e outo di e denunsiante. E 


amigu a deklará ku enbérdat ela fia e outo serka e de- 
nunsiante i no a hiba esaki bék pa su doño. 

En konekshon ku esaki Polis a detené e hómber sos- 
pechoso aki, R.T.P. di 55 aña di edat nasé na Kórsou. 

A konfiská e outo pa kontinuá ku e investigashon. 

A presentá e sospechoso dilanti di un Eiskal Ouksiliar 
ku a ordená su enkarselashon pendiente di mas investi- 
gashon. 

Apesar di funshon soshal importante: 


Corsou 


Gobiernu a neglisha Fundashon PSI sistematikamente años largu 


WILLEMSTAD - Ta normal ku masha hopi hende na 
Korsou no sa kuantu Fundashon ta kai bou di gobiernu i ta 
aktivo riba tereno soshal i ekonomiko i ta duna sosten na e 
sekshon mas vulnerabel i debil di nos komunidat. 

Un dje fundashonnan ald ta “Fundashon Perspektiva i 
Sosten IntegraF’. 

E fundashon tin por lo menos sinku aña sin un konseho di 
supervishon apesar dje tarea importantisimo ku nan tin den 
komunidat. 

E negligensha ta sinta den seno di gobiernu mes. 

Mr. Palm kende ta direktor i praktikamente uniko empleado 
di STBNO, un skandal konsiderando su funshon importanti- 
simo den evitá ku gobiernu ta nombra hende inkompetente 
i korupto den su órganonan, mester a evaluá e tres kandidato 
pa porfin kompletá e hunta di supervishon. 

Ela manda proposishon ta ki kondishon e kandidatonan mes- 
ter tin pero no a haña ni reakshon di Ministerio di Asuntu- 
nan Sosial ku ta kai bou di Minister. 

E fundashon ta eksisti for di promé ku 101010 pasobra e 
regla bieu ta bisa ku mester tin 7 miembro den e hunta i 
diputado ta na kabes. Masha ten no tin diputado.... 


Konsiderando su tarea soshal importante, organisashonnan 
ku ta aktivo riba e tereno aki por postulá un kandidato. 
Asosiashon di dókter i spesialistanan por nominá un kandi- 
dato i SEHOS tambe por nominá un kandidato. 

Otronan ta “Plataforma di Konsulta” di Mayor den Edu- 
kashon; “Stichting van het Wit Gele Kruis voor Thuiszorg 
“Prinses 

Margriet” i fundashon Kwido pa Famia. 

Tambe un mester ta hurista. 

Direktor di SBTNO kende ta konsehero di gobiernu den e 
materia aki ta partidario pa nombra señor A. Curiel komo 
presidente dje “Fundashon 
Perspektiva i Sosten Integral”. 

Señor Curiel tin 25 aña di eksperensia riba tereno di Rekurso 
Humano i tin diploma di HBO riba e tereno aki pa no papia 
di un karera di amplio eksperensia. 

Señor Curiel ta dispuesto pa tuma e enkargo i kumpli ku e 
tarea amplio i kompliká pa dirigi e fundashon. 

E detaye aki por sierto ta e uniko kos positivo i konkreto a 
hasi pe fundashon ultimo sinku añanan pasobra manera a 
bisa na prinsipio, Ministerio di Asuntunan Soshal i Bienestar 
a neglishá e fundashon sistematikamente. 


Sinku aña sin hunta di supervishon 

Fundashon PSI ta un werfano ku no por kumpli ku su metanan 


WILLEMSTAD - Sin klemensia i ‘zonder berouw’ Kon- 
sehero di gobiernu mr. Palm a analisá i konstatá ku fun- 
dashon Perspektiva i Sosten Integral ku tin ku asisti i yuda e 
gruponan soshalmente mas debil den nos komunidat, no ta 
kumpliendo ku su meta prinsipal. 

E fundashon ta un organisashon kompliká pasobra nan ta na 
servisio dje gruponan mas problematiko di nos komunidat. 
Aña pasá e akountent di gobiernu, SOAB, a traha un rapórt 
kaminda nan a mustra ku e fundashon apsolutamente no ta 
kumpli ku su metanan pero e organisashon ta kosta gobiernu 
mas plaka i tin debe grandi. P’esei mes ta masha importante 
pa nombra un persona manera sr. A. Curiel komo presiden- 
te dje fundashon pa drecha e fundashon i lage kumpli ku e 
metanan pa kual a lanta e fundashon. 


Minister di Asuntunan Soshal a pidi Konsehero di gobiernu 
mashá pa no rechasá señor Curiel pasobra te ku óktober aña 
pasá Konsehero tabatin problema grandi pa aprobá su nom- 
bramentu. 

No pa falta di señor Curiel sino pa falta di Minister di Asun- 
tunan Sosial ku tabata den funshon na óktober aña pasá pa- 
sobra ela faya garafalmente pa menshoná ta den ki funshon 
ta bai nombr’é. 

(Esaki ta demostrá ku ni e minister ni su kolaboradónan no 
ta traha ku ‘checklist’ ora nan ke proponé un kos: red). 

Pa no ta ferfelu pasobra Konsehero mr. Palm ta komprondé 
debidamente kon e asuntu ta sintá den otro i a bai di akuerdo 
pa duna su bendishon na nombramentu di señor A. Curiel. 

Corsou 

Accidenle cu morto na Corsou 




WILLEMSTAD - Diasabra 27 janiiari ultimo, alred- 
edor di 04.03 or madruga Central di Polis a haña no- 
tificacion cu riba Gosieweg na altura di cruzada Mon 
Reposweg, dos (2) auto mester a accidentá. 

Na yegada di e patruya policial nan a bin topa cu e dos 
(2) auto, cu en total 5 herido (3 hómber y 2 dama) den 
e autonan. 

Cu ambulance a transportá tur e 5 victimanan pa SEHOS 
pa tratamentu médico. Un di e victimanan su situacion 
tabata di hopi preocupacion. 

For di un investigacion preliminar cu Polis a realisá n’e 
sitio a resultá cu e chófer di e auto cu tabata coriendo 



riba Gosieweg den direccion di Rio Canario a bay lora 
pa drenta Mon Reposweg. Na momento cu el a bay bira 
na man robes un otro vehiculo cu tambe tabata core riba 
Gosieweg direccion Rio Canario a bin dal den esun cu 
tabata lorando pa drenta Mon Reposweg. 

Diadomingo 28 januari 2018 Central di Polis a ricibi no- 
tificacion di SEHOS cu e chofer di e vehiculo cu a keda 
transportá den situacion di preocupacion, e hómber Eu- 
gene Jeffrey Julian Anita, nacé na Córsou 19 februari 
1972 (45 aña) a fayecé alrededor di 20.53 or. E inves- 
tigacion den e caso aki ta continuá. 


Ya 80% di ekiponan ta kla 

Hospital nobo lo la 
klá na mei dje aña'ki 

WILLEMSTAD - Pa loke ta e parti di konstrukshon e hos- 
pital nobo, SONA a anunsiá ku esald lo ta Ida na mei 2018. E 
ora ei ta sigui e fase di hasi tést i traha riba interior di e hos- 
pital. Ya 80% ta Ida pa loke ta kompra di e ekipo médiko pa e 
hospital nobo. 

Despues di e téstnan télcniko, na ougustus 2018 ta sigui e 
entrega tékniko di e edifisio di e hospital. Na desémber 2018 
instalashon di tur ekipo médiko lo ta tras di lomba. SONA a 
palabrá ku e Minister di Salu pa traspasá e proyekto di hospi- 
tal mas pronto posibel na e entidatnan nobo ku lo tin di lanta 
pero pa kual nan ta buska dirigente. E siguiente Dia Habri lo 
ta na mei 2018, kaminda lo haña un rekorido bou di guia den 
e edifisio dje hospital kompletamente kla i ku érkondishen. 


Fuga masal di ilegalnan 
for di Rlo Canarlo 

WILLEMSTAD - Kosnan insólito ta sigi pasa den 
e pais aki i apesar di tur sorto di intenshon verbal 
di nos minister di Hustisia i Kuerpo Polisial, kosnan 
inkreibel ta pasando. 

E novedat di awe ta ku awe mardugá tabatin un fuga 
masal di ilegalnan ku tabata será na warda di polis na 
Rio Canario i ku polis a detené den dianan ku a pasa. 
Reportadamente ‘algu a bai robes’ den vigilansia dje 
ilegalnan i nan a hasi un fuga klasiko na momenton- 
an ku tabata ketu i no tabatin vigilansia. 

Ken lo haña vrá pe vupá aki Dios so sa pero e ta mus- 
tra si ku e organisashon polisial ta ‘rammel aan alle 
kanten’. 

Manera Minister Koeiman 
ta postulá komisario e ta druip 100% 


WILLEMSTAD - Aparentemente 
nos komunidat t’asina desinteresá den 
loke gobiernu i parlamento ta hasi ku 
nan no ta kontrolá ningun dje dos ór- 
ganonan aki pa no papia mes si parla- 
mento ta kontrolá gobiernu. 

Den e resiente resumen ku parlamento 
di Korsou a saka poko dia pasá por a 
nota kuantu biaha diferente parlamen- 
tario no a bai reunion i ta proklamá den 
forma infantil i desafiante ku nan no ta 
bai mas tampoko. 

Kobra si nan ta kobra fin di luna. 

Pero meskos ku tin parlamentario ku e 
salu ku nan ta tira riba awakati, tin min- 
ister ku ta kousa pena pa mira i tende 
kon defisiente nan ta den ehersisio di 
nan trabou. 

Awe nos ta referi na minister Hensley 
Koeiman kende aña ku a pasa tabata en- 
volvi den diferente vupá gubernamental 
i awor a keda konfirmá ku aparente- 
mente e minister no tin su ministerio 
bou di kontról. 

Nos a skohe forma ku e ta firma pa pos- 
tulá kandidatonan pa bira miembro di 


fundashon PSI. 

Dia ela postulá señor A. Curiel komo 
presidente dje hunta, su persona of su 
Sel<j:etario General a lubidá si bisa ta 
dikon i den ki kalidat e ta postulá e kan- 
didato. 

Pero ainda tabata falta pa postulá mas 
kandidato pa komisario pasobra komo 
sinku aña tur minister a laga e fun- 
dashon na bida sin oksigeno. 

Den kaso di un dje komisarionan, Kon- 
sehero mr. Palm a pone e proposishon 
den frizer pasobra e deskripshon di 
su ekspertise tabata asina generalisá 
ku kualke mensahero lo a kumpli ku e 
reldsito pa bira komisario. 

Pa kolmo e minister a informa SBTNO 
ku e tin intenshon di nombra e kandi- 
dato sin warda riba konseho di Konseh- 
ero. 

Ku rason Konsehero a manda bisa e 
minister ku atrobe ela faya si menshoná 
a base di ki Idousula di statut e ke nom- 
bra e kandidato. 

Pasobra simplemente e minister no tin 
outoridat pa postulá e segundo kandi- 


dato sino solamente e fundashonnan ku 
ta stipulá den e delcreto di gobiernu ku 
ta fundashon of organisashonnan soshal 
i mediko. 

No ku e kandidato ta inkompetente: 
todo lo kontrali, e tin tur kualifikashon 
huridiko pa bira komisario dje fun- 
dashon paso simplemente no ta ‘des 
minister” pa nombra e kandidato. 

Si ta parotin minister Koeiman ke nom- 
bra e kandidato, pa Konsehero ta ‘caso 
cerrado’ pasobra e ta totalmente kontra. 
idem ditto ku e demas kandidatonan ku 
e minister a manda pa SBTNO evaluá: 
Konsehero tabata kontra tur. 

I pa kompletá e desaster di nombra- 
mentu di un Hunta di Supervishon, te 
ainda te miembronan bieu ta registrá na 
Kamara di Komersio pasobra e direktor 
tambe a faya di laga kambia e registro. 
Summa summarum: ta señor A. Curi- 
el só a pasa e evaluashon ‘met vlag en 
wimpel’. 

Tur e otronan tabata kontaminá pa fay- 
onan di Ministerio di Asuntunan Sosial. 


Tur kos lo biro digital i elektroniko 

Avanse di Hospital Nobo ta kana segun plan segun SONA 


WILLEMSTAD - Esnan responsabel pa Hospital 
Nobo keda kla na tempu ta trahando uniendo forsa pa 
implementá e sistema di informashon di hospital i e ar- 
chivo elektróniko di pashént ku personal di hospital ta 
bai traha kuné. Pa loke te struktura, SONA huntu ku su 
partnernan ta traha duru pa kaba e hospital nobo segun 
skema. 

Ultimo simannan SONA a aktivashon di e sistema digi- 
tal ku esnan envolvi na St. Elisabeth Hospitaal (Sehos) i 
e suministradó ChipSoft. 


E sistema lo bai rashonalisá entre otro e prosesonan mé- 
diko i esnan ku ta sostené e dókternan den e hospital 
nobo. 

Huntu ku ChipSoft komo proveedor di e sistema, den 
e trayekto di preparashon ta kuminsá forma mas ku 40 
grupo di trabou na Sehos. 

Lo prepará un tim básiko di alrededor di 50 kolaborador 
di Sehos pa por traha ku e sistema nobo ZIS-EPD i pa 
esei nan ta hañando e formashon i training nesesario. 

Nan no ta tuma ticket di InselAir 


SLM ke yuda Korseu pero nan 


W^ILLEMSTAD - Ta frankamente hu- 
miyante ku estado di nos sektor di aviashon 
komersial a kai asina tantu ku direktor di 
e kompania nashonal di Surnam, SLM, a 
anunsiá ku e ta konsiente dje problemanan 
di Inselair i nan ta dispuesto di yuda den 
transporte di biahero. Pero ku nan no ta 
tuma ticket di InselAir pasobra nan no ta 
di konfia i nan no ta kumpli ku pago di 


kompromiso ku e kompania hasi. Mientras 
tantu e estado di Inselair ku si nan ta bula 
awe si mañan no ta un enigma pa masha 
hopi hende i afortunadamente tin Divi i 
ArubaAir ku ta manteniendo konekshon 
entre nos islanan den forma regular. 

E direktor general di SLM, Robby Lachmis- 
ing, awe den prensa na Paramaribo a bisa 
ku ela atverti den pasado pa biaheronan 


"Mi refugio, mi forti, mi Dios, den kende mi ta 
pone mi konfiansa" 

Salmo 91 

Cu inmenso tristeza pero gradecido pa tur loke e la 
nifica pa nos, nos ta anuncia cu a bai sosega den 
brasa di Señor: 



sra. Clementine Jie-A-Swie- 
Lee Kon Fong 

mihor conoci como"Clemmy of Glenda" 
Vuida di Pursi 

Na bida ex propietaria di Kong Hing 
*26-11-1934-127-01-2018 

Na nomber di su 
Yuinan: FarleyyAina 
Karin y Daniel 

Su nietonan: Justen, Alexa y Tyra 

Steven y Jaelin 

Su rumanan: tNjen Kiauw Lee y tChang Ma Fat 
tKiem Kiauw Lee y tChin A Lien 
tCharles Lee y Sui Mui Chan 
tLouise 

Marie Lee y tKoon Keong Yee 
tAndre Lee y Lai Ha Ho 
Walter Lee y Margrit 
tHarold Lee 
George Lee 

Subrino y subrinanan, comer y compernan, 
ayudantenan, ihanan, primo y primanan, ex 
boluntarionan di A.V.A., amigo y amiganan y 
demas famia, conocirnan na Aruba, China, 
Surinam, Hulanda, Canada, Merca, Sint Maarten y 
Malaysia. 

Tur e empleadonan y ex empleadonan di tur Kong 
Hing 

Acto di entiero lo tuma lugar diabierna atardi dia 2 
di februari 2018 di 2'or pa 4'or na Aurora Funeral 
Home y despues saliendo pa Santana Sabana 
Basora. 

Adres pa condolencia: Diahuebs anochi dia 

1 februari 2018 di 7'or pa 9br di anochi na Aurora 
Funeral Home, Cumana 76. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 

'A 





Cumana 76 
OranJestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristeza na nos curazon, 
pero conforme cu boluntad di Dios 
nos ta participa fayecimento di: 



Emerenciana Tromp 

Mihor conoci como:"Bebe,Tanbechi" 
^22-01-1933 - t28-01-2018 


Acto di entiero lo wordo anuncia después 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristeza na nos curazon, 
pero conforme cu boluntad di Dios 
nos ta participa fayecimento di: 




Tereza Genser Rocha Barbosa 

Cariñosamente jama "Tere" 
*26-06-1962-t28-01-2018 

Acto di entiero lo wordo anuncia despues 


ke plaka késh 

di Surnam no reservá nan biahe ku Inse- 
LAir. Den deldarashon pe korant De West, 
ela splika ku na varios okashon ela mustra 
riba e konsekuensia ku biahero tin ku paga 
pasobra nan ta bula ku un kompania di 
aviashon ku konstantemente tin problema 
tekniko i no tin plaka. Ta un sekreto pub- 
liko ku siman pasá InselAir no por a bula 
su rutanan regular entre Korsou i Aruba i 
Boneiru i Sint Maarten pasobra avionnan 
tabata defekto i no tabatin plaka pa kum- 
pra piesa. 

Na Surnam publiko no sa ku si nan bin 
Korsou nan por bai Aruba of Boneiru of 
Sint Maarten. Lachmising tampoko tin 
informashon riba esald pero ela splika 
ku e representante di SLM na Korsou ta 
buskando pa sa si InselAir ta kapas pa 
transportá "pasaheronan pa i for di Korsou. 
Den kaso ku InselAir no ta kapas, Lachmis- 
ing a indiká ku SLM ta dispuesto pa duna 
asistensia tekniko na Inselair. 

Nan lo por hasta transportá e pasaheronan 
di Inselair riba e ruta pero no ta aseptá nan 
ticket: nan ke mira plaka késh. 



"Bou di alanan di Dios mi ta sigur" 

Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: 

"Mi refugio, mi forti, mi Dios, den kende mi ta 
pone mikonfiansa" 

Salmo 91:1-2 

Cu inmenso tristeza na nos curazon, 
pero conforme cu boluntad di Dios 
nos ta participa fayecimento di: 



Irma Lacle 

Mihor conoci como"Lerma" 

*17-02-1932-128-01-2018 

Acto di eniero lo wordo anuncia despues 












































40 


AWEMainta 


Diamars, 30 Januari 2018 







Cumana 76 
,7 Oranjestad,Aruba 
Tel: 588-6699 
/ Fax: 588-6698 

'I Cel: 593-0857/560-1403 


Gradicimento/Invitacion 


Pa medio di esaki famia kier a gradici tur esnan cu 
di un manera of otro a mustra nan atencion y a 
duna nos sosten durante fayecimento y despedida 
di nos defunto stima: 



Pedro DamianoTrimon 


Masha Danki pa tur yamada y mensahenan ricibi. 
Boso presencia na e momentonan doloroso y 
dificil aki tabata un gran consuelo pa nos. 

Danki for di profundo di nos curason. 

Nos ta invita boso pa compaña nos na 3 Santo 
Sacrificio di Misa cu lo tuma lugar diahuebs 1 di 
februari 2018 pa 6:30'or di atardi, 
diasabra 3 di februari 2018 6'or di atardi 
diadomingo 4 di februari 2018 pa 9br di mainta 
na Misa Papa Juan Pablo II naTanki Leendert. 

Boso presencia lo ta altamente aprecia. 





ç/tmeral 


... Cumana 76 

/ Oranjestad,Aruba 
^ ^ / Tel: 588-6699 

Fax: 588-6698 
Cel: 593-0857/560-1403 


Gradicimento y Invitacion 


Pa medio di esaki famia Geerman kier a gradici tur 
esnan cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 



Raymundo Geerman (Rey) 

Un danki special na staff y personal di Cas di 
Machi,Paraiso de Rosas y Huize Maristella pa nan 
ayudo y atenshon. Y un danki tambe na un y tur cu 
a manda carchi,krans, of a hasi yamada telefonico. 
Boso muestra di atenshon tabata un gran 
Consuelo pa nos. 

Na mes momento nos ta invita famia, bisiña-, 
amigo-y conocirnan 

pa compaña nos na 2 Santo Sacrificio di Misa 
diaranson 31 januari pa 7'or pm y diabierna 2 
februari 

pa 7'or pm na misa Imaculada Concepcion na 
Santa Cruz. 

Boso presencia ta altamente aprecia. 






,./• Cumana 76 

' Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 

7-1 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristeza na nos curazon, 
pero conforme cu boluntad di Dios 
nos ta participa fayecimento di: 



Sra. Flavia Lourdes Kock 

Mihor conoci como Fabia 
*07-05-1947 - t27-01-2018 


Na nomber di: 

Su yuinan: Prisca y Gerard Dirksz Costé 

Lucien Dirksz 

Gilma y Micheal Loopstok-Naar 
Esmeralda y Anuar Loopstok-Tromp 

Su Pret'i wowo: Vico, Eby, Priscilla 

Su nieto(a)nan: Chantal, Priscilla, Michenu, 

Lorddavico, Litza, Idol, Eugene, 
Josiane, Egbert, Sujenne, 
Jayton, Suziénne, Suqiénne. 

Tursu bisanieto(a)nan 

Su Rumannan: Maria Servinus-Kock 

Margarita Kock 
Nico Kock 

Su subrina stima Rosalda Kock, tur su subrinanan y 
subrinonan 

Su amiga y amigonan: Judith Wernet, 

Fransisca Werleman, Andrea, Lucia Gomez, 

Thommy Koolman. 

Demás famianan: Kock, Dirksz, loopstok, Costé, 
Andrew's, Henriquez, Naar,Tromp, Carion, Croes, 
Servinus y famia nan na Hulanda, Korsow y 
Venezuela. 

Ta invita pa asisti na e acto di entiero cual ta tuma 
lugar diahuebs 1 februari 2018 for di 9'or pa 11 'or 
di mainta na Aurora Funeral Home. Response lo ta 
10:30 am pa depues sali pa santana Catolico 
Pastoor Kraanwinkel na Paradera. 


Nos ta pidi nos disculpa si nos por a lubida un of 
otro famia den nos momentonan di tristesa. 

Despues di entierro no ta ricibi bishita di condo- 
lencia na cas. 









(^ntnerd ^6eme 


Cumana 76 
7, Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristeza na nos curazon 
nos ta participa fayecimento di: 



Nieto(a)nan: 


Bisanieto(a)nan: 

Rumannan: 


Ronald EMo Roga 

Mihorconoci como"Ronnie" 
^08-07-1943-126-01-2018 
Na nomber di su: 

Yiunan: Pastor Emilio"Johnny"Roga 

Marisela & Rudy Wernet-Roga 
Kimberly na Hulanda 
Jon-Kevin & Stefany 
Rudmar na Hulanda 
Sirenne 

Kyan, Jahmailey, Melody 
tAura y tGeorge Simon-Roga 
Wini Roga & Chomai Koolman y famia 
Glenda Roga y MaxTromp &famia 
Nel Roga &famia 
Pedro Roga &famia na Hulanda 
Gloria Roga & Juan Ras & famia 
Swinda Roga & Jenny de Miranda & famia 
Thomas Roga"Yonki"&Gisela na Hulanda &famia 
Gino Roga &Yolanda &famia na Hulanda &Cuba 
Tanta y Omonan: Olinda van Balen, Miguel 
Boekhoudt, Nina Boekhoudt & Betty Ridderstap 
Ex Casa: Luz Elen Pineda 

ExYerna: Annuschka Croes 

Sobrino y sobrinanan, primo y primanan, su 
compañeronan di Cas di Cuido y Alegria, ex 
coleganan di Lago, Coastal y Valero. 

Bisiñanan di Dakota 


Demas famia: Roga, Wernet, Giel, Croes, Pineda, 
van Balen, Boekhoudt, Kock, Rasmijn,Terbeek, 
Tromp, Koolman, Ras, de Miranda, Flanegin, Silva, 
Ridderstap, Castillo, Vlijtig, Hernandis. 

Ta invita pa acto di despedida cual lo tuma lugar 
na Aurora Funeral Home diaranson 31 dijanuari 
2018 di 2br pa 4br di atardi. Cremashon lo tuma 
lugar den ceno familiar. 

Disculpa nos si den nos tristesa nos por a lubida 
algun famia of conocir. 

Intemacional _ 

Merca no lo reconoce e Presidenle ^ 
elegi den e proximo eleccion Venezolano 



E Gobierno di Donald Trump no lo reconoce Presidente 
cu keda elegi den e proximo eleccion presidencial na Ven- 
ezuela, como cu e pais Mericano ta considera esaki como 
“ilegitimo” y cu nota cumpli cu e rekisitonan necesario 
pa ta “liber, husto, creibel y transparente”. 

“Nos posicion y e posicion di e comunidad internacional 
ta hopi cla. E eleccionnan aki lo ta bay ta ilegitimo, e re- 
sultadonan no lo wordo reconoci.”, tabata declaracion di 
un funcionario halto di e Departamento di Estado Meri- 
cano durante un conferencia di prensa. 


april, unda cu normalmente esaki ta keda efectua na fi- 
nal di aña. 

“E decision di e Asmable Constituyente ilegitimo di con- 
voca eleccion anticipa, mirando cu tin negociacion an- 
dando entre oposicion y e regimen di Maduro, ta kita 
legitimidad di e conversacionnan aki tambe y ta kita e 
capacidad di participacion significativo for di e pueblo 
Venezolano, y den bay directamente na e multipel crisis 
cu e regimen di maduro a causa”, e funcionario halto 
tambe a indica na e periodistanan. 


“Y e Gobierno (Venezolano), mester haci reformanan 
electoral significativo cu lo permiti un eleccion berdad- 
eramente liber, husto, transparente y creibel bou supervi- 
sion internacional”, e funcionario a sigui bisa. 

Den e contexto aki e Gobierno Mericano a priminti di 
uza tur nan herment “diplomatico, politico y economi- 
co”, incluyendo sancionnan nobo pa asina “e regimen di 
Maduro rindi cuenta pa nan practica corupto, represivo 
y anti democratico”. 

Esaki ta e di tres pronunciamento di e Departamento 
di Estado Mericano, den tres dia, contra e decision di e 
Asamblea Nacional Constituyente (ANC) di Venezuela, 
integra solamente pa oficialistanan, di delanta e eleccion 
presidencial na un fecho cu lo ta prome cu dia 30 di 


Tambe, e Departamento di Estado ta defende e “pasonan 
significativo” contra e Chavismo cu e Gobierno Trump 
a tuma den su prome aña, cu sancionnan “na mas di 40 
individuo” y na e sistema financiero di e pais. 

E embahador di Merca pa ONU, Nikki Haley tambe a 
emiti un comunicado riba e convocatorio electoral na 
Venezuela sigurando cu Merca “no lo keda man crusa 
tanten cu e pueblo Venezolano ta continua di ta e vic- 
tima di e regimen di Maduro”. 

E senadornan Marco Rubio (republicano) y Bob Menen- 
dez (democrata) a pidi Presidente Donald Trump pa or- 
dena Haley pidi un sesion di urgencia den e Conseho di 
Seguridad di ONU pa aborda e situacion di Venezuela y 
pa e organismo designa un enviado special pa asuntonan 
Venezolano. 

Intemacional 


Sin precedente: prensa Britanico 
a inferma riba e preme rebe 
arma di Bitceins na Reine Uni 






PRENSA britanico a informa cu dialuna 
22 di januari ultimo, empleadonan di un cas 
operador di cambio cu ta traha cu cryptocur- 
rency a wordo obliga cu un arma di candela 
na transferi nan Bitcoins, loke a keda señala 
como un atraco sin precedente na Reino Uni. 

E robo a tuma lugar na Moulsford, parti zuid 
di Inglatera, y segun un diario Britanico, ta- 
bata cuater individuo cara tapa esnan cu a 
presenta na e domicilio di Amy Jay y Danny 
Aston y a obliga nan pa haci e transferencia 
for di nan computer. 

Ta sospecha cu e atracadornan tabata al tanto 
cu Aston tabata operador di cambio di cryp- 
tocurrency pasobra un hende lo a menciona 
su profesionalismo online uzando su nomber 
real, como cu e tabata traha cu un alias, segun 
referencia di e agencia di noticia AFR 

E Bitcoin ta un moneda virtual of medio di 
intercambio uza pa adkiri productonan of ser- 
vicio manera cualkier otro tipo di moneda. 
Sinembargo, e moneda aki no ta wordo con- 
trola ni regula pa ningun entidad of pais. 

Slnti bon, mustra bon 



Thee di bacoba cu 
kaneel ta yudabo drumi bon 



AWENDIA hopi hende ta buscando alter- 
nativanan natural pa por drumi mihor anochi, 
vooral esnan cu ta sufri di insomnia. 
Siguientemente nos lo dunabo un receta 100% 
natural cu lo yudabo sosega trankil anochi y 
drumi manera baby 

Ingrediente 

- 1 Liter di awa 

- 1 Bacoba 

- 1 cuchara chikito di kaneel na puiru of 1 stick 
Corta e bacoba na 3 pida pero sin kita e casca. 
Pone e awa herbe y ora e cuminsa bubble bo 
tira tur ingrediente y laga tur cos herbe pa 20 
minuut. Bebe e thee aki tur anochi, 20 minuut 
prome cu bo subi cama. 


Bo lin pia seco? Ala^ki un 
manera pa elimina e molesler ey 

PROME bo bay 

drumi hunta bo pi- 
anan cu azeta di coco 
of vaseline. Bisti mea 
y despues tapa bo pi- 
anan cu saco di plastic. 
Mainta bo ta hinca bo 
pianan den un hemchi 
di awa (lauw) cu 1 copi 
di vinager (blanco) y 1 
copi di Listerine blou. 

Despues di 20 minuut 
bo ta saca bo pianan y 
kita tur e cuero morto 
di bo pia cu un serbete. 

